Puteri Sarah Dedah Pernah Keguguran Hamil Luar Rahim, Nyawa Hampir Melayang

Sedang hangat diperkatakan mengenai pergolakan rumah tangganya, pelakon Puteri Sarah Liyana berkongsikan pengalaman menakutkan selepas empat bulan berkahwin dimana dia mengalami keguguran.

Terkenangkan momen tidak dapat dilupakan itu, Sarah berkata dia terpaksa dikejarkan ke hospital dan perlu menerima rawatan segera. Katanya, dia keguguran sebelum mengandungkan anak pertama.

BACA: Rumah Tangga Dilanda Badai, Puteri Sarah Akui Memang Banyak Syaitan

“Satu benda yang harus diketahui, Sarah pernah keguguran dulu sebelum mengandungkan anak pertama Syaikhul, masa itu tahun 2014.

“Ectopic pregnancy (kehamilan luar rahim), lagi menakutkan… sakit perut teruk nak pengsan dan nasib baik masa itu cepat pergi hospital. Apabila kena Ectopic pregnancy tak operate cepat-cepat ibu boleh meninggal ya!,” kongsinya.

Menerusi Insta Story, Sarah turut berkongsikan foto isteri kepada penyanyi John Legend yang mengalami keguguran baru-baru ini. Kata Sarah, dia mengalami pendarahan dalaman dan jika lambat menerima rawatan nyawanya mungkin melayang.

“Dahlah masa itu baru empat bulan berkahwin, masa kena itu banyak pendarahan dalaman. Kalau tak cepat-cepat (menerima rawatan) dah meninggal kut.

“Allah masih bagi peluang untuk hidup dan lahirkan Syaikhul dan Sumayyah, bersyukur masih hidup!,” ujarnya.

uteri Sarah mendirikan rumah tangga dengan Syamsul pada 8 Mac 2014. Hasil perkahwinan itu, mereka dikurniakan dua cahaya mata iaitu Syaikhul Islam, 3, serta Sumayyah yang kini berusia setahun.


Shuib Anggap 23 Jam Disiasat SPRM ‘Asam Garam’ Bergelar Usahawan

Sejak semalam hangat diperkatakan apabila Siti Sarah dan Shuib dipanggil hadir ke Ibu Pejabat Suruhanjaya Pencegahan Rasuah Malaysia (SPRM) di Putrajaya berhubung perkara berkaitan pengubahan wang haram.

Menerusi Instagram, Shuib menzahirkan rasa terima kasih kepada orang ramai yang mendoakan untuk dirinya. Shuib berkata di dipanggil SPRM bagi memberi keterangan berhubung siasatan kes pengubahan wang haram dan dilayan dengan baik ketika berada disana.

“Alhamdulillah, syukur. Terima kasih kepada semua yang mendoakan saya dan isteri.

“Saya dipanggil untuk membantu siasatan SPRM berkenaan AMLA dan terima kasih kepada pihak SPRM kerana memberi layanan yang sangat baik terhadap saya sepanjang 23 jam siasatan,” tulisnya.

Dalam pada itu, Shuib menganggap apa yang berlaku sebagai satu cabaran dan asam garam dalam menjalankan perniagaan serta sebagai usahawan.

“Saya anggap ini satu cabaran dan dugaan dalam perniagaan. Doakan perniagaan Bubblebee kami terus maju dan memberi manfaat kepada semua orang,” katanya.

Terdahulu,  Sarah menjelaskan dia hanya menemani suaminya semalam dan mereka sudah menjalankan tanggungjawab sebagai rakyat Malaysia dengan sebaiknya dan bersyukur proses siasatan berjalan lancar.


Nia Ramadhani Baru Tahu Sayur Perlu Disimpan Dalam Peti Ais

Nampaknya selepas berjaya memecahkan telur, kisah pelakon terkenal Indonesia, Nia Ramadhani menjadi bualan hangat netizen apabila dia mengakui tidak mengetahui bahawa sayur-sayuran boleh disimpan di dalam peti ais.

Memetik laporan Liputan6, Nia mengatakan dia berasa hairan apabila pembantu rumah memintanya mengalihkan sayur yang baru dibeli ke dalam peti ais.

“Memang sayur-sayuran masuk peti ais ya? Saya tak tahu, bukan biarkan begitu sahaja?,” tanya Nia.

Dalam pada itu, menerusi video di laman YouTube Nyonya Bos, pelakon drama Bawang Merah Bawang Putih ini menunjukkan rumah mewah yang baru disewa olehnya itu.

Bagaimanapun, Nia berkata rumah tersebut bukan untuk diduduki oleh mereka sekeluarga tetapi untuk menempatkan seekor anjing peliharaan yang diberi nama Maximus Bakrie.

Difahamkan, rumah banglo tiga tingkat itu disewa dengan nilai 460 juta Rupiah atau RM129,000 bagi tempoh enam bulan.


Tak Kisah Habiskan Puluhan Ribu Beli Emas, Kenali Individu Pemurah Ini!

Tak semua orang boleh habiskan duit puluhan ribu ringggit semata-mata nak bantu orang lain. Ada yang duit berkepok-kepok pun belum tentu mereka nak bantu orang yang lebih susah terutamanya anak-anak yatim yang memerlukan bantuan dari kita.

Macam-macam perangai manusia yang kita boleh nampak. Ada orang yang baik dan pemurah, tidak kurang juga yang bersifat kedekut walaupun baik. Haa…jangan terkejut ya gais, bunyi memang pelik, tapi hakikatnya memang ada orang bersifat macam tu.

Tapi lain pulak individu pemurah ini yang sanggup menghabiskan puluhan ribu ringgit untuk membeli barang kemas dan jam berjenama kepada anak-anak yatim yang jugak anak angkatnya. Siapa dia? Jom kita kenal dia.

Anda mesti tahu kan tentang rempah ODEEN VIRAL CEKYANA yang sekarang ni memang selalu orang sebut-sebut tu, dah viral dah pun! Ha…individu tu adalah foundernya lah, CekYana.

Kalau tengok bisnes yang dijalankan dia memang boleh dijadikan inspirasi untuk anda. Produknya pun dah memang viral sekarang ni. Kalau sebut jer oden, terus teringat rempah ODEEN VIRAL CEKYANA dari CekYana ni. Kecur air liur terus kami!

Baru-baru ni, CekYana ada sponsor gelang emas seberat 90 gram kepada anak anak yatim yang jugak anak angkatnya. Kalau tengok dalam live yang dikongsikan dalam Facebook CekYana, ada yang menitis air mata terharu. Kami yang tengok pun rasa tersentuh dengan sikap CekYana ni.

Bertuah betul anak-anak yatim yang menerima hadiah dari CekYana ni kan? Tak mudah sebenarnya nak jumpa individu yang sanggup spent duit macam CekYana ni. Kalau kami ada duit banyak macam ni pun nak jugakla bersedekah macam ni.

Sesekali bahagiakan orang sekeliling kita, apa salahnya kan? Kita tak tahu kisah susah mereka, tapi bila ada individu pemurah macam ni, at least kita dapat ukirkan senyuman pada mereka. Hidup kat dunia tak boleh kedekut sangat. Ada rezeki lebih, kita kongsikan bersama. Betul tak?

Gais, tadi 30 orang anak yatim CekYana dapat hadiah emas, tapi CekYana ni hadiahkan juga 90 gram gelang emas kepada co-foundernya, CikZaza! MashaAllah, best nya kan?

CekYana memang nak sangat hadiahkan kepada individu yang menjadi tulang belakangnya ni. Memang menitis air mata CikZaza bila dapat hadiah surprise macam ni.

Bukan nak tunjuk riak, tapi tak salah kalau sesekali treat diri dan jugak orang lain. Sama-sama berkongsi rezeki. Ye dak?

Bukan anak yatim sahaja yang dapat emas, followers CekYana pun dapat juga sebabnya CekYana suka buat contest dan cabutan bertuah untuk followersnya.

Dengan bisnes rempah ODEEN VIRAL CEKYANA yang dia jalankan ni, untuk team CekYana pun turut dapat reward kalau mereka ni capai KPI. No wonderlah ramai orang sayang! CekYana memang betul pemurah dan tak berkira duit!

Rezeki kalau kita kongsi bersama tidak akan berkurang. Semakin banyak rezeki dikongsi, semakin banyak yang akan datang. Tak ada sikit pun yang berkurang sebenarnya.

Tak payah tunggu kaya-raya untuk bersedekah. Walaupun dalam kocek tu kadang-kadang kita ada beberapa ringgit sahaja untuk kita belanja tapi bila kita lihat ada orang yang lebih memerlukan itu lagi penting sebenarnya. Bantu seikhlas hati.

Rezeki ni walaupun tak datang dalam bentuk wang ringgit tapi apa sahaja yang datang dan menggembirakan kita serta menyenangkan hati kita itu adalah rezeki.


Peminat Shukri Yahaya Luah Hasrat Nak Bermadu Dengan Tya Adnan

Nampaknya penangan drama 7 Hari Mencintaiku 2 tiada kesudahan lagi, apabila seorang wanita bertindak berani meluahkan hasrat untuk menjadi madu kepada isteri pelakon Shukri Yahaya iaitu Tya Adnan.

Menerusi satu perkongsian Instagram, Tya memuat naik mesej wanita berkenaan yang berjanji untuk berkongsi kebahagiaan bersama. Malah, wanita itu yang mengakui tidak bekerja berjanji akan melakukan kerja-kerja rumah jika bermadu.

“Boleh minta nombor WhatsApp? Akak janji tak buat jahat, akak ada niat baik ni. Nak berkongsi bahagia dengan Tya sebab akak orang susah belum bekerjaya. Akak boleh tolong Tya kat rumah. Nak sesama pergi Umrah dengan Tya,” tulis wanita itu.

Meskipun terkejut dengan perangai netizen tersebut, namun Tya sempat berseloroh meminta pengikutnya melayan wanita terbabit yang disifatkan kesepian. Malah katanya, dia sudahh pun menyekat akaun Instagram wanita berkenaan.

Tya mendirikan rumah tangga dengan Shukri Yahaya pada 20 November 2015. Pasangan itu dikurniakan dua cahaya mata iaitu Aaira Ameena, 4, dan Maleew Miqayl kini berusia 3 bulan .


Dapatkan RM8 Instant Rebate Dengan Hanya Pembelian RM40!

Tak ramai sebenarnya yang suka jaga kesihatan ni. Tapi by hook or by crook anda kena jugak cari makanan berkhasiat atau suplemen untuk kuatkan stamina anda tu. Kalau tak umur muda pun dah rasa macam dah tua bangka dah kan?

Kalau pergi mall ke mana-mana tak sah lah kalau tak singgah di Watsons. Watsons ni umpama gudang yang ada semua barang. Alah macam one-stop-center tu. Selain barang makeup, produk kesihatan, makanan berkhasiat pun ada jugak kat sini.

Sebut pasal makanan berkhasiat ni, Nutrabliss dari Watsons ada buat sales gais. Kalau anda sibuk dan tak sempat nak sediakan sarapan, hah! Anda boleh jer beli Grains Mix. Sesuai sangat untuk breakfast anda tu. Mudah pula tu untuk sediakan. Jimat masa!

Pastu ada lagi gais, anda juga boleh tambah healthy snack macam kacang seperti mix nuts, almonds, walnuts, dan dried fruits untuk breakfast anda tu. Nak sediakan untuk anak pun onz!

Bukan itu jer, Chia Seed jugak antara superfood yang berkhasiat dan boleh ditambah dalam makanan anda. Nak letak dalam air pun boleh gais. Banyak khasiat Chia Seed ni. Antaranya untuk diet, boleh turunkan tahap kolesterol, boleh cegah sembelit dan banyak lagi!

Jadi, Anda boleh check produk Nutrabliss di LINK INI okay. Banyak deals kaw-kaw diorang bagi!

Eh, kejap! Ada lagi…Anda akan dapat RM8 OFF bila anda membuat pembelian RM40 dan lebih untuk Nutrabliss dan suplemen dari brand Watsons. Ianya bermula 2 Oktober sehingga 12 Oktober ini. So jangan lepaskan peluang selama 11 hari ini okay!

Siapa cakap makanan yang kita ambil seharian tu dah cukup untuk tampung keperluan tubuh? Untuk info anda, bila anda menjalani kehidupan sehari-hari yang sibuk menyebabkan bak penjagaan kesihatan anda terabai.

Ya lah dengan sibuk keja sehari-hari kan mana nak sempat mendapatkan makanan yang berkualiti dan terbaik? Banyak jer orang tahu yang pemakanan yang kaya dengan vitamin dan mineral yang seimbang sangat bermanfaat untuk kesihatan. Tapi! Anda selalu abaikan. Sangat tak patut!

Apa kata anda ubah tabiat ni dan mulakan mengambil makanan suplemen seperti vitamin B untuk membantu mengatasi masalah kesihatan anda.

Vitamin B complex dari Watsons ni mengandungi Vitamin B dan C yang fokus kepada tenaga anda setiap hari. Bila anda amalkan Vitamin B ni, ia juga dapat kuatkan imuniti anda. Sesuai dengan keadaan kita sekarang bila mana Wabak pandemik, COVID-19 ini berlaku. At least imune anda kuat dan tak mudah berjangkit selain daripada anda patuhi SOP dari kerajaan kan?

Tak lupa juga khasiat minyak ikan. Anda tahu tak minyak ikan ni sebenarnya sangat baik untuk jantung anda dan juga untuk tubuh anda kerana ia mengandungi Omega 3 yang membantu melindungi dan mencegah beberapa penyakit.

Untuk info anda, minyak ikan adalah lemak atau minyak yang diekstrak daripada tisu ikan. Kebiasaannya ia dihasilkan daripada ikan berminyak seperti ikan tuna dan ikan tenggiri. Adakalanya ia turut diperbuat daripada hati ikan, sebagai contoh, minyak hati ikan kod.

Berita baik! Anda juga boleh dapatkan Watsons Fish Oil di Watsons di LINK ini!

Jadi banyak series vitamin dari Watsons ni. Mudah jer, anda boleh walk-in store ataupun klik LINK INI untuk pilih mana satu vitamin yang anda nak. Jomla ubah tabiat hidup anda untuk kesihatan yang lebih terjamin di masa depan.

So gais, jangan lupa check out laman rasmi Watsons untuk tahu lebih lagi produk yang ada deals okay!


Nur Fazura Selamat Lahirkan Bayi Perempuan

ahniah diucapkan kepada pasangan selebriti Fattah Amin dan Nur Fazura yang selamat menimang cahaya mata perempuan sebentar tadi. Perkhabaran gembira itu dikongsikan oleh mereka menerusi Instagram.

Menerusi perkongsian itu, Fazura turut meluahkan rasa syukur di atas kelahiran zuriat pertama pada hari yang barakah iaitu hari Jumaat dan mengatakan anak mereka berada dalam keadaan sihat dan sempurna.

BACA: Sarat 8 Bulan, Fattah Amin Bimbang Fazura Masih Kuat Bekerja

“Assalamualaikum. Syukur Alhamdulillah ke hadrat Allah SWT. Kiriman agung pertama kami telah selamat dilahirkan pada hari Jumaat yang mulia ini, 14 Safar 1442 Hijrah bersamaan dengan 2 Oktober 2020.

“Cahaya mata perempuan yang sihat dan sempurna ini sangat membahagiakan kami berdua dan keluarga,” tulisnya.

Tambah Fattah dan Fazura, mereka memohon sedikit masa bagi merahsiakan nama serta wajah puteri kesayangan mereka selain berterima kasih kepada para peminat yang tidak henti mendoakan kesejahteraan mereka sekeluarga.

Diruangan komen, rata-rata netizen dan rakan artis meluahkan rasa syukur di atas kelahiran cahaya mata sulung pasangan itu dan permudahkan segala urusan.

Fattah dan Fazura mendirikan rumah tangga pada 2017. Pasangan itu mengumumkan bakal menimang cahaya mata pada April lalu .


Fizz Fairuz Nasihat Golongan Artis Supaya Tak Boros Berbelanja

Mengakui pelaksanaan Perintah Kawalan Pergerakan (PKP) sebelum ini telah membuka mindanya, pelakon Datuk Fizz Fairuz dia kini lebih menghargai sesuatu karya dan hasil pendapatan yang diperoleh dari lakonannya.

Menurut Fizz, banyak yang boleh dipelajari daripada pandemik COVID-19 dan PKP yang dilaksanakan oleh kerajaan supaya bersiap sedia jika berlaku kecemasan serta tidak menggunakan hasil pendapatan sewenang-wenangnya.

BACA: Isteri Sakit, Fizz Fairuz Syukur Anak Sulung Bantu Jaga Adik-Adik

“Sejak pelaksanaan PKP, banyak perkara yang kita belajar terutamanya dari segi menghargai sesuatu karya dan bayaran ataupun gaji yang diperoleh hasil dari pekerjaan kita.

“Boleh disimpulkan saya lebih menghargai apa yang diperolehi selama ini, penularan pandemik COVID-19 memang membuka minda saya,” katanya kepada Gempak.

Dalam pada itu, Fizz turut menasihati golongan artis agar lebih bersyukur dan tidak membelanjakan wang dengan boros. Memberikan contoh dengan apa yang terjadi sebelum ini apabila ada artis yang meminta bantuan dek kerana dia duit simpanan.

“Golongan artis harus lebih berhati-hati dan memandang ke hadapan. Duit yang diperoleh hasil dari penglibatan dalam industri hiburan itu haruslah digunakan dengan cara yang betul.

“Bersyukur dengan apa yang ada, dan paling penting, simpanlah duit. jangan ketika dapat duit, terus habiskan. Sekiranya apa-apa berlaku nanti, duit itulah yang akan kita guna semula.

“Kalau berlaku kesusahan dan tiada duit simpanan, akan adalah artis yang meminta bantuan dari pihak lain seperti yang kita pernah lihat,” katanya.


Siti Sarah Syukur Siasatan SPRM Terhadap Shuib Berjalan Lancar

Sejak semalam hangat diperkatakan di media sosial apabila pasangan selebriti Siti Sarah dan Shuib dipanggil hadir ke Ibu Pejabat Suruhanjaya Pencegahan Rasuah Malaysia (SPRM) berhubung perkara berkaitan pengubahan wang haram.

Menerusi kemaskini di Instagram sebentar tadi, Siti Sarah meluahkan rasa syukur proses siasatan berjalan dengan lancar serta dia dan suami telah menjalankan tanggungjawab sebagai rakyat Malaysia.

“Alhamdulillah syukur kami dipanggil hanya untuk memberi kerjasama dan menjalankan tanggungjawab sebagai rakyat Malaysia,” tulisnya.

Dalam pada itu, pengurus pasangan itu iaitu Nana Mohamad Rom dalam satu kenyataan media memberitahu Sarah hadir hanya untuk menemani suaminya dan tidak terlibat dalam siasatan tersebut.

“Buat masa ini pihak kami tidak dapat mengeluarkan apa-apa kenyataan rasmi berkenaan perkara tersebut untuk tidak menganggu siasatan pihak SPRM bagi menghormati sistem perundangan negara kita.

“Untuk makluman hanya keterangan Shuib sahaja yang diambil oleh pihak SPRM dan Sarah hanya menemani suaminya sahaja. Namun apa yang kami dapat pastikan adalah kerjasama sepenuhnya telah diberikan kepada pihak SPRM untuk membantu siasatan,” katanya.


“Salam Papa, Emir Kenalkan Nur Amirah, Anak Perempuan Papa”

Hampir sebulan mendirikan rumah tangga, baru-baru Mira Filzah berkongsikan momen menarik apabila dia bersama suaminya, Wan Emir Astar pulang ke kampung bagi menyambut ulang tahung kelahiran dauk serta opahnya.

Menerusi perkongsian itu juga, Mira kemudian di bawa oleh Wan Emir pulang ke kampung halamannya pula untuk menziarahi pusara arwah bapa mentuanya serta bertemu dengan datuk dan neneknya.

BACA: Pernah Jadi Pelajar Cemerlang, Mira Filzah Kongsi Tips Buat Calon SPM

Apa yang menjadi perhatian adalah perkongsian Wan Emir yang cukup menyentuh hati netizen apabila pasangan itu ke ke pusara Allahyarham bapa Emir sebelum bergegas ke Masjid Ubudiah, Bandar Diraja Kuala Kangsar untuk menghadiri majlis tahlil.

Lebih sebak Wan Emir bermonolog memperkenalkan Mira sebagai isterinya dan mengatakan bahawa dia akan menyayangi isterinya sebagaimana bapanya mencurahkan rasa cinta pada ibunya.

“Salam Papa yang tersayang, Emir kenalkan, Nur Amirah, anak perempuan Papa. Yang telah Dia pilih untuk saya dan saya untuknya. Emir akan menyayanginya seperti mana Papa mengasihi Ibu, dengan tanggungjawab,” tulisnya.

Diruangan komen rata-rata tumpang gembira melihat pasangan tersebut pulang ke kampung bertemu insan tersayang dan mendoakan semoga mahligai perkahwinan yang dibina kekal hingga ke syurga.


Tiada Lagi ‘Drama Rambut’ Untuk Hijabista!

Mesti anda ada hari-hari baik dan buruk dengan rambut anda dan mempengaruhi bagaimana anda jalani rutin harian anda kan? Tapi yang penting adalah bagaimana anda menangani drama rambut ini setiap hari dan melepaskan matlamat harian anda!

Yup, bila dengan Rejoice Hijab Perfection Series yang didatangkan dengan 3 varian; Perfect Cool, Perfect Perfume dan Perfect Strength ini, pasti membuatkan Hijabista senyum sampai telinga!

Tipu sangat kalau kami cakap anda tak ada masalah seperti gatal kulit kepala, rambut luruh, rasa sangat tak selesa bila bertudung, nak nak pulak waktu tengah hari, alahai berpeluh. Dengan panasnya cuaca memang akan rasa tak selesa dan kadang-kadang tu sampai pening kepala. Argh…rimasnya!

Tapi jangan risau, dengan adanya Rejoice 3-in-1 ini, ia dapat membebaskan anda daripada masalah ini. Bolehlah lepasni anda boleh fokus rutin harian dan gol hidup anda.

Kami sangat teruja sebenarnya untuk berkongsi sumber keyakinan baru untuk anda ini! Dan guess what? Nadya juga salah seorang wanita berhijab yang mempunyai masalah rambut dan menyebabkan cita-citanya terbantut disebabkan kurang keyakinan diri.

Macam mana nak yakinkan seorang ibu kalau diri sendiri pun tak menunjukkan keyakinan diri disebabkan masalah rambut jer? Anda kena tonton sendiri bagaimana Rejoice Hijab Perfection membantu Nadya melarikan diri dengan ‘Drama Rambut’ dan membebaskan dia untuk fokus dalam mencapai impiannya menjadi Hair Stylist.

Haa dah tonton? Mungkin kita rasa masalah rambut tak effect langsung dengan hidup kita, tapi sebenarnya masalah yang kita rasa kecil itulah yang akan mempengaruhi daily life kita. Asyik fikirkan masalah rambut jer, macam mana nak fokus gol hidup anda? Tak gitu?

Sekarang ni ramai wanita bekerjaya. Mereka ini termasuklah anda, memang sangat progresif. Masing-masing mahukan hidup yang lebih baik. Sebab tu perlunya anda untuk Sayangi Rambutmu dan Buktikan Kemampuanmu.

Mesti korang ada hari-hari baik dan buruk dengan rambut korang dan mempengaruhi bagaimana korang jalani rutin harian korang. Tapi yang penting adalah bagaimana kita menangani drama rambut ini setiap hari dan melepaskan matlamat harian kita! Iman sangat teruja untuk berkongsi dengan korang yang iman telah menemui sumber keyakinan baru iman! Korang nak tahu tak kisah di sebalik semua ni? Wait for it and i have a big news on 1 september nanti! #myrejoice #myhijabperfection

A post shared by  ???? ?????? ????????? ? (@imantroye) on Aug 29, 2020 at 9:29pm PDT

Siapa jer tak happy kalau masalah rambut dapat diselesaikan kan? Dengan adanya faedah 3-dalam-1 dari produk Rejoice ini, pastinya masalah rambut yang Hijabista hadapi selama ini ada jalan keluarnya! Meh kita usha satu persatu…

Bagi Hijabista yang mengalami masalah kelemumur, shampoo anti kelemumur ini dapat membersihkan kulit kepala anda selain ianya sangat menyegarkan dan diyakini mampu memberikan cooling sensation yang boleh membuatkan fikiran dan mood anda jadi lebih rileks.

I’m sure yang berhijab faham bila nak keluar tengahari time panas panas memang berpeluh kulit kepala, rasa tak selesa and sometimes sampai pening kepala kan? But luckily I found this Rejoice Hijab Perfection shampoo and conditioner and I love it! Ada dua types, one is Perfect Cool and the other one is Perfect Perfume. So bila pakai kulit kepala rasa fresh je through the day and most importantly rambut wangi! I guarantee bila you guys beli mesti always nak cuci rambut je sebab best hihi. Thank you Rejoice! Now available at your nearest Mydin outlet! #MyHairSoulSister #MyRejoice #MyHijabPerfection #Clozette

A post shared by  ??? (@fatinafeqah) on May 10, 2020 at 3:17am PDT

Anda boleh rasa kulit kepala segar even at the first wash! Tambah pulak ada cooling effect from menthol tu rasa seronok jer setiap kali cuci rambut.

Dengan keharuman bunga kasturi, siapa jer tak jatuh cinta? Memang boleh rasa refreshing selalu. Bukan itu saja, walaupun anda pakai hijab sepanjang hari, rambut tak akan rasa greasy ataupun rasa berat kat rambut.

Korang kena ingat to take care of your hygiene and takleh missed cuci rambut kita. AH! Eyra mestilah kena ada my best friend ni! Eyra personally loveee this one because boleh rasa kulit kepala segar even at the first wash! Tambah pulak ada cooling effect from menthol tu rasa seronok je every time cuci rambut. Korang kena tahu tau, penting untuk korang cuci kulit kepala dengan bersih & segar supaya tak berminyak dan mendatangkan masalah rambut yang lain-lain! #myrejoice #myhijabperfection

A post shared by  Eyra Hazali (@eyra.hazali) on May 1, 2020 at 12:16am PDT

Wangian yang tahan lama, kulit kepala anda akan sangat kurang rasa gatal dan lembut pada rambut. Memang boleh jadi lifesaver anda!

Rambut kusut? Jangan risau…bila anda pakai shampoo Perfect Strength rambut anda akan lembut dan tahan sepanjang hari. Inilah penyelesaian penjagaan rambut yang tepat untuk Hijabista!

Wearing a Hijab can cause trapped heat and humidity in your scalp causing sweat and sebum. As a result, your hair doesn't feel fresh after a long day. With Rejoice Hijab Perfection, you get to enjoy 3- in-1 properties which are fresh, smooth and anti-dandruff hair. I've used this product and I love it so much! My hair feels so fresh throughout the day For those of you who are wearing hijabs, you should try this new shampoo from Rejoice! Rasailah kesegaran dari sahur hingga berbuka . Rambut wangi dan segar bagaikan bidadari? Now available at your nearest Mydin Outlet! #MyHairSoulSister #MyRejoice #MyHijabPerfection #Clozette

A post shared by  MOONLIGHT? (@qamarinalim_) on May 8, 2020 at 11:13pm PDT

Erin has something to share dgn you guys. Erin is soooo in love with it. You know Erin gets all busy dgn family, campaigns and I’m always on the go. So Erin discover this Rejoice Hijab Perfection PerfectCool Shampoo. I dpt rasa the fresh feeling kat my scalp right from the first wash. Korang mesti wondering why kan? Because of the intense cooling from menthol. It gives a very superior clean which Erin rasa best and fresh. Also, rambut Erin does not get greasy or even rasa berat on my hair. #myrejoice #myhijabperfection

A post shared by  ?? Wifey & Mommy of two (@erinmalek94) on Mar 1, 2020 at 9:32pm PST

Anda kena ingat untuk jaga hygiene dan jangan missed untuk cuci rambut anda. Jadikan Rejoice Hijab Perfection Series 3-in-1 ini sebagai ‘BFF’ anda. Dapatkannya di Watsons terdekat anda okay. Kami pasti anda akan in love dengan shampoo ni sebabnya anda akan rasa sangat segar sepanjang hari!

Penting untuk anda cuci kulit kepala dengan bersih dan segar supaya tak berminyak dan mendatangkan masalah rambut yang lain! Jaga mahkota anda okay. Jangan buat-buat lupa pulak. Tiada alasan lagi untuk Hijabista dengan adanya Rejoice Hijab Perfection ini.


Faizal Tahir Ikut Sunah Nabi, Belajar Tunggang Kuda

Baru-baru ini, Faizal Tahir berkongsikan impian untuk memiliki kuda tercapai apabila dia membeli seekor kuda jantan berusia 11 tahun. Katanya lagi, dia mula meminati sukan berkuda selepas menjalani penggambaran video muzik lagu Nobody.

Diberi nama Jibril, Faizal berkata dia dan keluarganya kini banyak menghabiskan masa dengan aktiviti berkuda. Menurut Fizal, aktiviti berkuda ini merupakan sunah nabi dan mempunyai banyak kelebihan tersendiri.

BACA: Faizal Tahir Sedih Ramai Yang Hanyut Dengan Aksi ‘Lathi Challenge’

“Kita ikut sunah nabi… banyak kelebihan jika kita menunggang kuda! Selain itu saya dapat rapatkan hubungan dengan keluarga.

“Saya cuma nak sebarkan kebaikan. Saya tahu naik kuda satu benda yang baik kerana itu sunah nabi. Kalau nabi buat benda tu adalah kebaikannya yang kita buat sendiri barulah kita tahu,” katanya.

Enggan dilabel ustaz apabila mula menunggang kuda, Faizal secara jujur mengatakan dia hanya mengikut sunah nabi dan mengakui sejak dahulu lagi meminati kuda.

“Janganlah ingat saya ustaz… alim sangat, tapi terus terang saya katakan saya lakukan sebab sunah nabi. Nabi kata buat apa yang dia buat. Itu salah satu sunah nabi dan saya dari dulu minat dengan kuda,” katanya.


Shuib, Siti Sarah Disyaki Terlibat Urusan Wang Haram

Memetik laporan Utusan Malaysia, pasangan selebriti Siti Sarah dan Shuib dipercayai dipanggil Suruhanjaya Pencegahan Rasuah Malaysia (SPRM) hari ini disyaki terlibat dalam kes pengubahan wang haram membabitkan perniagaan air yang dijalankan mereka.

Laporan memberitahu, pasangan itu hadir tengah hari ini ke Ibu Pejabat SPRM, Putrajaya untuk diambil keterangan membabitkan kes tersebut.

BACA: Kejar Saham Akhirat, Shuib & Siti Sarah Nak Bina Masjid

Menurut sumber, setakat ini siasatan masih dijalankan namun penglibatan pasangan selebriti tersebut tidak dapat dipastikan.

Sumber berkata, selain pasangan tersebut beberapa individu termasuk selebriti lain yang dikatakan mempunyai kaitan dengan kes terbabit mungkin akan dipanggil.

“Masih tidak dapat pastikan sama ada mereka akan ditahan atau pun tidak memandangkan proses merakam keterangan masih berjalan,” katanya kepada Utusan Malaysia.

Dalam pada itu, Utusan memaklumkan pihaknya masih dalam usaha mendapatkan pasangan selebriti untuk pengesahan mengenai perkara itu apabila gagal dihubungi.

Terdahulu, Ketua Pesuruhjaya SPRM, Datuk Seri Azam Baki mengesahkan terdapat pasangan selebriti dipanggil pihaknya namun enggan mengulas lanjut mengenai perkara itu.


Wow! McCafe Nak Belanja Rasa 100,000 Iced Latte PERCUMA!

Peminat tegar kopi kalau baca ni memang happy betul ni. McCafe nak belanja rasa kaw-kaw sepanjang bulan Oktober sempena sambutan International Coffee Day!

Anda pun tahu kan kopi di McCafe ni memang 100% kopi premium dari Arabica, medium dark roast dan tiada bahan penambah lain. Sebab tu kalau dari jauh jer dah boleh bau kopi McCafe ni. Dengan great-tasting nya lagi, tipu sangat kalau anda boleh buat dek jer dengan kopi McCafe ni kan? Aduhai tiba-tiba rasa nak pergi beli kopi lah pulak…

Gais, kami excited sangat ni! Untuk sepanjang Oktober ini, McCafe nak belanja rasa kepada anda untuk merasai sendiri secawan kopi berasaskan espresso yang berkualiti tinggi #McCafeBelanjaRasa sempena sambutan International Coffee Day!

Bukan itu jer, McCafe juga akan bagi 100,000 cawan iced latte secara PERCUMA kepada anda. Woahhhh, bestnya! Anda boleh klik DI SINI untuk order okay.

Cara anda nak redeem mudah jer. Bila anda order mana-mana McDelivery, anda masukkan promo code: “MCCAFEFREE”. Lepastu anda check-out dan nikmatilah medium-sized Iced Latte PERCUMA anda tu. Amacam?

Gais ada lagi! Nampaknya deals mereka ni tak habis-habis! Kalau tadi nak kasi 100,000 iced latte percuma. Sekarang ni mereka bagi diskaun pulak dah.

McCafe juga buat deals lagi untuk iced latte dengan harga RM1.99 sahaja! Bukan untuk sehari yer, tapi sepanjang bulan Oktober. OMG! Kalau macam ni kami nak simpan seksiap duit nak beli iced latte kat McCafe! Ingat, deals ni hanya untuk McD apps saja tau.

Anda ada tak apps McD? Kalau ada anda memang untung sangat sebabnya mereka pun ada buat deals kat sini! Antaranya anda boleh dapatkan potongan 50% untuk minuman iced chocolate, cappuccino dan latte (first come first served). Berdasarkan terma dan syarat. Klik link ini.

Kalau anda nak tahu tentang deals ini, anda boleh klik DI SINI. Ataupun anda boleh jer singgah ke page McDelivery untuk info lanjut!


Chef Wan Sedih Ibu Disahkan Hidap Kanser Payudara

Menerusi perkongsian di Instagram sebentar tadi, cef terkemuka negara, Chef Wan menyampaikan khabar kurang baik mengenai ibunya, Noraini Abdullah apabila disahkan menghidap kanser payudara pada usia mencecah 89 tahun.

Menurut Chef Wan beliau sangat terkejut apabila doktor memaklumkan menemui dua ketulan besar yang kini sudah merebak ke bahagian kelenjar limfa. Katanya, setiap kali dia memandikan ibunya, ibunya meminta supaya dia melakukannya secara perlahan-lahan kerana berasa sakit.

BACA: Chef Wan Dedah Usia 23 Tahun Raih Pendapatan RM30,000 Sebulan

“Setelah beberapa hari, saya nak ketahui sama ada kesakitan tersebut adalah ketulan. Jadi saya minta emak baring, saya guna tiga jari dan cuba rasa ketulan tersebut.

“Bila saya tekan jadi lebih dalam, saya dapat rasa satu ketulan bulat yang besar sama ada tisu yang mengeras atau mungkin isi badannya. Saya sangat terkejut,” ceritanya.

Menurut Chef Wan lagi, doktor memberitahu disebabkan faktor usia ibunya dan saiz tumor yang besar adalah mustahil untuk ibunya melakukan chemotheraphy atau pembedahan.

“Nak buat biopsy pun macam tak ada point sebab tentunya menyakitkan untuk emak kerana tumor tersebut dan membesar. Apa yang boleh dibuat adalah memberikan ubat untuk cuba mengecilkan tumor tersebut.

Meskipun sedih dengan keadaan ibunya, namun Chef Wan berkata dia perlu kuat dan bersyukur kerana masih diberi kesempatan untuk menjaga dan memberikan segala kasih sayang kepada ibunya.

“Walaupun saya sangat sedih untuk emak dan keluarga, tetapi saya kena kuat untuk menerima cabaran ini dan menghadapi sehingga ke akhirnya.

“Paling penting saya akan menjaga dan merawat emak sebaik mungkin yang saya dapat lakukan, mencurahkan segala kasih sayang dan memberikan ketenangan kepadanya sehingga ke akhir hayatnya.

“Dia pasti akan pergi juga. Dalam masa dua minggu, emak akan menyambut usianya yang ke 89 tahun,” tulisnya.


“Doakan Semoga Hasrat Saya Untuk Kembali Hamil Jadi Kenyataan”

Baru-baru ini timbul spekulasi penyanyi nombor satu negara, Datuk Seri Siti Nurhaliza dikatakan sudah berbadan dua apabila tular video aksi spontan anaknya, Siti Aafiyah beberapa mencium perutnya.

Mengulas mengenai pekara itu, Siti meminta peminat mendoakan impian menimang cahaya mata kedua menjadi kenyataan dan dia tidak akan menyembunyikan berita gembira apabila tiba masanya nanti.

“Doakan semoga hasrat saya untuk kembali hamil menjadi kenyataan. Insya-Allah, apabila betul-betul berlaku, saya akan berkongsi berita gembira dengan peminat,” katanya kepada BH Online.

Kini dilihat jarang muncul dalam pelbagai acara berbanding sebelum ini, Siti menegaskan jadual hariannya masih sama dan dia tidak menghilang seperti yang didakwa.

“Ada ketika, saya buat kerja dari rumah sambil melayan Siti Aafiyah. Jika ada tugasan yang memerlukan saya berada di pejabat atau lokasi lain, saya tetap keluar. Saya ada dan tak hilang ke mana pun,” ujarnya.

Februari lalu, Siti menjalani pembedahan kecil sebagai persediaan untuk mengandung. Prosedur itu perlu dilakukan bagi menggunakan kaedah rawatan persenyawaan in-vitro (IVF) seperti yang dilakukannya ketika mengandungkan Siti Aafiyah, tiga tahun lalu.


“Kebenaran Pasti Akan Terbukti Satu Hari Nanti”

Nampaknya pergolakan rumah tangga pelakon Nadia Brian dan suaminya, Muiz Nasrudin hangat diperkatakan apabila timbul dakwaan kehadiran orang ketiga yang dipercayai mengaitkan pelakon Aidit Noh.

Enggan mengulas lanjut mengenai dakwaan berkenaan, Muizz berkata segala kebenaran pasti akan terbukti satu hati nanti. Ujarnya lagi, dia tahu apa yang terjadi dan percaya Allah akan permudahkan urusan rumah tangganya.

“Kebenaran dan keadilan pasti akan terbukti satu hari nanti. Saya percaya Allah akan permudahkan segalanya. Saya tak nak komen lebih.

“Cuma satu hari nanti, kebenaran akan keluar sendiri.  Terpulang kepada netizen nak cakap apa sebab itu hak mereka. Saya tahu apa yang terjadi. Kita tunggu dan lihat,” katanya kepada Harian Metro.

Dalam pada itu, Muizz mengakui dia dan Nadia masih suami isteri yang sah dan tiada sebab untuk dia memadam gambar mereka di media sosial. Ujarnya lagi, kontroversi rumah tangga mereka itu langsung tidak memberi tekanan kepadanya.

“Macam saya cakap sebelum ini, saya berterima kasih kepada keluarga dan rakan terdekat yang sentiasa memberi sokongan dan dorongan untuk saya teruskan kehidupan. Itu saja yang boleh dikongsi buat masa sekarang,” katanya.

Terdahulu, Aidit menafikan dakwaan dia mengganggu rumah tangga pasangan terbabit sebaliknya menjelaskan hubungan dengan Nadia atas urusan kerja semata-mata.


Anak Azhar Sulaiman Menangis, Terkilan Asyik Dikecam

Pasti ramai tahu pelakon Azhar Sulaiman mempunyai seorang anak gadis iaitu Kasih Iris Leona yang kini menjadi perhatian ramai. Bukan sahaja cantik malah seorang yang pintar apabila berjaya mendapat 7A dalam peperiksaan SPM.

Bagaimanapun, sejak kebelakangan ini ada sahaja kontroversi terpalit gadis berusia 18 tahun itu. Baru-baru ini, Leona ada berkongsikan video meluahkan kekecewaan kerana asyik dikecam dan menjadi mangsa buli siber.

“Saya harap pada suatu hari nanti orang akan sedar apa yang saya cuba sampaikan. Saya sentiasa menunjukkan sisi yang gembira tapi menjadi orang yang ceria pun masih membuatkan saya rasa sedih.

“Saya rasa tersinggung. Adakalanya pada satu tahap ia (buli siber) ini jadi melampau-lampau,” katanya menerusi video di aplikasi TikTok.

Video tersebut mendapat pelbagai reaksi daripada netizen terutama pengikutnya yang memberikan kata-kata semangat dan menitipkan doa agar terus tabah. Malah, ada yang mencadangkan supaya berehat seketika daripada media sosial untuk redakan keadaan.

Seperti diketahui, Leona sebelum ini sangat terkenal dengan kelincahannya menari di aplikasi Tik Tok dengan mempunyai jumlah pengikut yang cukup ramai.


Luar Biasa-Biasa, Dalaman, Pergh Tak Sangka Langsung Kafe Mobil Pertama Rupanya!

Kecoh jugak bila baru-baru ni ada orang cakap pasal ada satu bas ‘lama’ berlegar-legar sekitar Lembah Klang. Tertanya-tanya jugak kami, apa kebendanya tu? Anda nak tahu tak?

Cari punya cari, rupa-rupanya bas ‘lama’ tu adalah kafe ‘WONDA Coffee Speakeasy Café’ gais! OMG! Dalam bas ada kafe? Seriuslah? Kalau anda penggemar kopi, hah! Ni lah tempatnya.

Anda kena alami sendiri pengalaman baharu lepak kat The First Ever Mobile Speakeasy Cafe ni. Untuk info anda Speakeasy Café ni adalah kafe tersembunyi, misteri dan susah untuk orang cari. Jadi, sememangnya khas untuk anda, rasai sendiri pengalaman unik bagaimana nak ‘buru’ ‘Wonda Coffee Speakeasy Café’ ini. Amacam Happening kan! Mereka akan ke beberapa lokasi terpilih bermula sekarang hingga 18 Oktober nanti. Wuu…excitednya!

‘WONDA’s Speakeasy Cafe’ ni sudah bermula 2 minggu yang lalu, tapi tak apa, pasal ‘WONDA’s Speakeasy Café’ akan ke beberapa lokasi pada setiap Jumaat hingga Ahad dari sekarang hingga 18 October! Anda masih berpeluang untuk rasai sendiri pengalaman ‘WONDA’s Speakeasy Cafe’ ni. Fuhh…betul tak sabar ni.

Inilah ‘syurga’ kopi yang anda patut pergi. Ajak jer famili dan kawan-kawan untuk ‘lepak’ kat sini okay! Tapi make sure sentiasa jaga kesihatan anda. Pakai mask dan letak hand sanitizer bagi elakkan jangkitan dan penyebaran virus COVID-19 dan jangan lupa sentiasa pastikan jarak sosial anda, 1 meter!

Apa yang anda perlu buat adalah anda perlu ‘memburu’ ‘Wonda Coffee Speakeasy Café’ ini. Maklumat tentang ‘WONDA Coffee Speakeasy Café’ boleh didapati dari Facebook WONDA Coffee atau di Waze. Senang je… Cuma kena type “WONDA” atau “Speakeasy Café” dan lokasi-lokasi pada minggu itu akan dipamer.

Bila anda sudah jumpa ‘WONDA Coffee Speakeasy Café’, anda kena ambil bahagian dalam mencari kod untuk mendapatkan akses ke kafe ini. Nak tahu macam mana? Tak boleh la… ni rahsia dan anda kena cari bila di situ.. baru best!

Bila dah selesai, anda cuma masuk kad kod ke dalam device dan jika kod itu betul, mereka akan memberikan akses ke ‘Speakeasy Kafe’ ini untuk menikmati minuman kopi Premium Wonda 3 dalam 1. Anda juga boleh pilih antara varian Kopi Tarik, Original atau Mocha. Wahh, heaven betul!

Bukan itu sahaja, anda juga boleh menikmati Maru Bakes daripada Maru Kafe. Haaa so anda boleh minum kopi premium WONDA 3 dalam 1 dengan roti eksklusif dari Maru Bakes secara percuma. Apa lagi? Jom la!

Dan bagi anda yang memang suka sangat selfie dan ootd tu, hah! Ni lah masanya untuk anda penuhkan galeri telefon anda tu. Bukan apa, dalam ‘WONDA Coffee Speakeasy Café’ ni ada instagram-worthy corner buat anda…So anda kena pandailah grab peluang ni. Tak gitu?

Untuk info anda, bagi minggu ini mereka akan berada di lokasi berikut. Jadi, masih sempat untuk anda plan dengan kengkawan anda tu. Kalau tak boleh pergi, jangan risau, ada lagi minggu lain. Pergi ramai-ramai barulah syok! Check lokasi kat bawah ni okay!

Jumaat (2 Oktober 2020)
Jaya One: 10:30 pagi – 1:30 petang
Media Prima – Balai Berita: 3:00 petang – 6:00 petang

Sabtu (3 Oktober 2020)
IOI Mall, Puchong: 12.00 tengah hari – 8:00 malam

Dengar kata, semasa minggu pertama mereka buat, memang betul meriah! Sampaikan ada yang tak sempat pun nak menikmati kopi Wonda ni disebabkan orang ramai berpusu-pusu datang. So gais, lepas ni plan masa anda okay! Pergi awal lagi bagus.

Kalau anda nak dapatkan info lanjut mengenai ‘Wonda Speakeasy Coffee Café’ ni, dan di mana lokasi yang mereka akan singgah selepas ini, anda boleh ke laman Facebook Wonda Coffee Malaysia di link ini okay! Rasai sendiri pengalaman baharu bersama Wonda Coffee.


Ismail Izzani Ada Sebab Kukuh Rakam Muzik Video Dalam Gereja

Melakukan penggambaran muzik video untuk lagu terbaharunya berjudul Ada Cara di sebuah gereja, penyanyi muda Ismail Izzani berkata dia bersedia untuk berdepan dengan kecaman netizen yang kurang senang dengan tindakannya itu.

Sedar pemilihan lokasi penggambaran video muzik tersebut akan menimbulkan sensitiviti, namun Ismail berkata dia mempunyai sebab kukuh dan berpegang pada mesej yang yang mahu disampaikan menerusi lagu berkenaan.

“Saya bersedia dengan segala kemungkinan. Cuma apa yang saya mahu tekankan ialah mesej yang cuba disampaikan dalam video video ini.

“Saya mahu penonton nampak jalan cerita tentang sepasang kekasih tetapi berbeza agama. Saya memilih gereja supaya senang orang faham konteks jalan cerita Ada Cara menyentuh soal agama. Jadi saya tidak rasa ada yang salah,” katanya kepada Kosmo!

Kata Ismail lagi, penggambaran video muzik yang dilakukan di sebuah gereja di Damansara, Petaling Jaya itu turut memberi pengalaman baharu buat dirinya dan akui kekok pertama kali masuk ke tempat berkenaan.

“Mestilah rasa pelik sebab ini kali pertama saya masuk ke situ. Rasa tidak biasa dan kekok. Sampaikan saya terpaksa ambil masa selama setengah jam untuk bersedia sebelum memulakan penggambaran.

“Tetapi apabila fikirkan tentang mesej yang ingin disampaikan kepada penonton, saya perlu buat yang terbaik. Lirik lagu ini sendiri pun sudah mendalam, ditambah dengan visual dalam gereja membuatkan hasilnya sangat mengagumkan.

“Apatah lagi lagu ini berkisar tentang agama. Kisah cinta seorang lelaki yang berpegang teguh kepada agamanya. Manusia berbeza tetapi Tuhan hanya satu dan lelaki dalam lagu memilih Tuhannya,” katanya.


Finalis Kumpulan Manakah Yang Akan Bergelar Juara Suria Duo X?

Akhirnya Suria Duo X dah sampai final. Fuh! Selepas proses pemilihan dan perbincangan selama tiga minggu, finalis Suria Duo X akhirnya akan mempamerkan kemampuan vokal terbaik mereka bersama kumpulan artis impian mereka iaitu #teamSyamelxSitiSarah, #teamEzadLazimxAinaAbdul dan #teamAzlanxAraJohari.

Ketiga-tiga finalis ini akan diumumkan melalui radio Suria FM dan media sosial Suria Malaysia. Anda jangan lupa untuk strim siaran langsung Finale Suria Duo X pada hari Jumaat, 9 Oktober ini, jam 9.00 malam di Facebook Suria FM dan Youtube Suria TV.

Persembahan artis legenda pun ada dalam Finale Suria Duo X ni. Antaranya, Dato Hattan, Adam E, Yonnyboii dan Dolla. Wahh..Tak sabar nak tengok!

Gais, anda boleh menentukan juara Suria Duo X dengan mengundi peserta dan kumpulan pilihan anda secara online menerusi laman rasmi di undi.suria.my bermula pada 5 Oktober sehingga 9 Oktober 2020. So buat pilihan betul-betul ya. Yang mana anda rasa power, terus undi okay!

Buat anda yang masih belum mengetahui dan menonton video mingguan Suria Duo X, ikuti episod Suria Duo X di suria.my/suriaduox. Don’t worry, anda boleh tonton persembahan meletop mereka di sini. Lepastu boleh lah nak buat undian.

Anda nak tahu tak, juara Suria Duo X akan membawa pulang wang tunai RM5,000 beserta trofi Suria Duo X manakala tempat kedua dan tempat ketiga meraih RM3,000 dan RM2,000 serta trofi Suria Duo X. Huntong betul mereka ni.

Jadi, siapakah yang bakal memenangi semua hadiah lumayan ni? Anda kenalah tengok dan jangan ketinggalan menyaksikan kehangatan Finale Suria Duo X pada Jumaat, 9 Oktober pada jam 9.00 malam di Facebook Suria FM dan Youtube Suria TV.

Best kan diorang boleh menang hadiah lumayan. Anda pun boleh jugak! Bermula 28 September hingga 16 Oktober ini, rebut peluang menang sebahagian daripada RM30,000 menerusi peraduan ‘Suria Bagi Duit Huntonglah’!

Mudah jer, anda hanya dengarkan Suria sepanjang masa, jadi pengirim WhatsApp terpantas di 012-5551053 berserta nama penuh, nombor mykad dan #suriabagiduithuntonglah sebaik saja isyarat memanggil dikeudarakan.

Kemudian nantikan panggilan daripada penyampai Suria yang bertugas dan berikan jawapan untuk tajuk lagu serta nama penyanyi yang ada menyebut audio ‘Suria Bagi Duit Huntonglah’.

Kalau jawapan yang diberikan adalah betul, wang tunai berjumlah RM200 akan dimenangi dan jika jawapan yang diberikan salah, wang tersebut akan digandakan dalam segmen berikutnya. Wahh…so gais, jangan lepaskan peluang ini.

Untuk maklumat lanjut, layari laman web suria.my atau ikuti media sosial Suria Malaysia.


“Biasalah Bila Dah Kaya & Maju, Datang Orang Dengki Dengan Kau”

Menerusi perkongsian di Instagram, anak kepada pelakon Normah Damanhuri iaitu Liana Rosli atau lebih dikenali sebagai Kak KM meminta supaya orang ramai tidak perlu bimbang dengan produk keluarannya.

Kak KM mendedahkan sudah menjadi lumrah apabila ada pihak yang mula iri hati melihat kejayaannya dalam bidang perniagaan. Namun, dia meminta supaya orang ramai tidak perlu was-was kerana semua produknya mempunyai kelulusan.

BACA: Jual Produk Tanpa Kelulusan KKM, Anak Normah Damanhuri Didenda RM10,000

Alhamdulillah selesai sudah… Allah permudahkan ?? Yang pastinya pengkhianat miskin hina

A post shared by  lianarosli (@lianarosli_official) on Sep 27, 2020 at 9:45pm PDT

“Tak payah nak risau, nak bagitahu dekat sini, semua produk Kak KM ada kelulusan. Tak payah nak takut, tanpa was-was lagi nak pakai apa pun.

“Biasalah bila kau dah kaya, bila kau dah berniaga yang memang maju, laris tak ada orang boleh kalahkan kau lagi, mulalah datang pengkhianat. Datang orang yang dengki dekat kau, datanglah babi-babi hamlau, biasa.

“Itu kes lama yang baru sekarang nak kemukankan tapi tak apalah macam mana pun kita hadap sahaja, lagipun benda dah selesai. Alhamdulillah,” katanya.

Dalam pada itu, Kak KM turut mengesahkan kehadirannya di Mahkamah Majistret pada Isnin lalu. Ujarnya, bukan produk jamunya terlibat dalam kes tersebut tetapi produk lain.

“Sabar, yang kena dakwa aku bukan korang. Terima kasih yang prihatin dekat Kak KM, kesian, yang tanya sama ada betul atau tidak saya dekat mahkamah.

“Betul tak salah orang lagi, macam ni paparazzi ambil gambar aku, seronok tapi aku pun keliru tadi nak buat peace ke buat apa tak tahu sebab kita tak bersalah.

“Yang pasti bukan jamu kak KM yang punya fasal ni, yang punya fasal adalah produk Kak KM yang lagi satu hal-hal fasal lambat keluar kelulusan KKM. Saya ingin beritahu di sini tak perlu risau, semua produk saya ada kelulusan, korang tak payah nak takut tanpa was-was lagi,” jelasnya.


“Saya Tak Kacau Isteri Orang”

Timbul dakwaan mengatakan Aidit Noh dikatakan menjadi punca pergolakan rumah tangga Nadia Brian dan suaminya, Muizz Nasruddin, pelakon itu menafikan sekerasnya dakwaan tersebut.

Aidit berkata dia tidak tahu menahu tentang perkara itu serta tidak mahu melayan desas desus mengaitkan namanya sebagai orang ketiga hanya kerana mereka bergandingan menerusi drama, Sweetie Nanie.

“Saya tak kacau isteri orang. Saya hanya buat kerja. Ini lumrah dunia seni, kami berlakon sahaja. Saya tak tahu apa-apa. Itu masalah rumah tangga mereka, tidak ada kena mengena dengan saya. Saya hanya jalankan tanggungjawab sebagai pelakon, itu sahaja.

“Lebih baik saya fokus jaga kesihatan dan diri sendiri. Saya tak ada nak jadi orang ketiga atau nak rampas isteri sesiapa,” katanya kepada Utusan.

Terdahulu, nama aktor itu dikaitkan dengan masalah rumah tangga Nadia selepas suaminya memuat naik gambar serta luahan rasa kecewa dengan tanda pagar ANvsNB sekaligus mencetuskan persoalan dikalangan netizen.

Bagaimanapun, Nadia berkata itu mungkin suaminya hanya meluahkan rasa isi hatinya dan memohon semua pihak mendoakan kesejahteraan rumah tangganya.


“Saya Bersyukur Andai Ditakdirkan Harris Jodoh Saya”

Timbul desas desus mengatakan pelakon Intan Ladyana dan kekasihnya yang juga pelakon muda Harris Alif bakal disatukan sebagai suami isteri pada Mac tahun depan, Intan menafikan khabar angin tersebut.

Akui terkejut dengan dakwaan berkenaan, Intan berkata dia tidak akan merahsiakan berita perkahwinannya jika sudah tiba masanya. Namun, dia kurang gemar berkongsikan kisah cinta kerana bimbang seandainya perhubungan tidak menjadi.

“Saya tak pernah pula dakwaan nak berkahwin tahun depan. Ini kali pertama saya dengar. Jika ada, saya akan beritahu. Saya takkan berahsia. Cuma, buat masa ini, saya kurang gemar berkongsi soal peribadi.

“Dari dahulu lagi, saya kurang suka bercerita secara terbuka mengenai kisah cinta kepada umum. Bukan apa, sekiranya perhubungan tidak menjadi, saya tak malu sangat. Jadi, diam lebih baik,” katanya kepada BH Online.

Meskipun dia kurang berkongsikan gambar bersama kekasih di media sosial namun tidak menghalang Harris untuk berbuat demikian.

Dalam pada itu, Intan tidak menolak malah bersyukur jika ditakdirkan bertemu jodoh dengan Harris. Meskipun jarak usia 17 tahun, namun tiada masalah untuk Intan memandangkan Harris seorang yang matang.

“Saya menyerahkan semuanya kepada jodoh. Saya bersyukur andainya Harris ditakdirkan jodoh saya. Setakat ini, saya tiada masalah walaupun jarak usia kami berbeza 17 tahun. Walaupun Harris jauh lebih muda, tetapi dia seorang yang matang daripada usia.

“Biarpun usia baru 21 tahun, tetapi perwatakan Harris tidak seperti remaja sebaya dengannya. Setakat ini, belum pernah berhadapan masalah komunikasi walaupun dia masih muda.

“Saya selesa dan serasi berkawan dengannya. Bagaimanapun, hubungan kami masih baru lagi. Jadi, saya sedang cuba mengenali hati budinya,” katanya.


“Suami Tumpang Kekayaan? Bisnes Sam Lagi Maju Dari Kekasih”

Menyedari ada segelintir pihak beranggapan dia berkahwin dengan Shaheizy Sam semata-mata ingin menumpang kemewahan suami, bagaimanapun, Syatila Melvin menafikan dakwaan itu dan menegaskan dia dan Sam sentiasa saling membantu.

Syatila berkata dia percaya bahawa rumah tangga akan semakin bahagia dan dimurahkan rezeki apabila pasangan suami isteri tidak pernah berkira termasuk dalam soal kewangan.

“Masa awal-awal orang selalu cakap saya seperti nak menumpang Sam tapi sebenarnya kami bergerak seiring. Saya dan Sam pun ada perniagaan sendiri. Kami berdua buat semua sama-sama.

“Apabila dah jadi suami isteri, kami langsung tak pernah berkira dalam soal duit. Sebab itu Allah sentiasa mempermudahkan urusan kami,” katanya kepada mStar Online.

Kini bergelar jutawan kosmetik, timbul pula dakwaan Shaheizy pula yang menumpang kejayaan isteri memandangkan Sam dilihat kurang mendapat tawaran berlakon. Namun, Syatilla mengatakan suaminya juga turut mempunyai peniagaannya sendiri.

“Mereka mungkin tidak tahu apa yang Sam buat sekarang ini. Dia kini sibuk dengan dua perniagaan yang berjalan dengan baik. Tapi mereka ini sengaja la nak buat spekulasi.

“Sebenarnya peniagaan Sam lagi maju daripada perniagaan Kekasih tapi orang tak tahu Sam pun tak akan kongsi dengan orang,” katanya.


Ara Johari Kurung Diri Dalam Rumah, Tertekan Dituduh ‘Kaki Mabuk’

Berdepan kontroversi panas apabila dituduh ‘kaki mabuk’ ternyata memberi kesan cukup besar buat penyanyi Ara Johari sehingga membuatkan dia mengurungkan diri dirumah kerana tertekan.

Tidak menjangkakan akan berdepan kontroversi seteruk itu, Ara atau nama sebenarnya Nurfarrah Izzatie Johari bersyukur kerana mempunyai keluarga yang sentiasa memberi dorongan dan semangat kepadanya.

“Saya tahu apabila dah cebubri dunia hiburan pasti akan berdepan dengan kontroversi tapi saya tak jangka akan sampai seteruk ini. Ini pertama kali saya terpalit dengan kontroversi macam itu.

“Masa itu saya rasa pelik kenapa cerita seperti itu boleh timbul. Macam mana boleh terjadi. Nasib baik ada keluarga saya beri sokongan dan selalu berpesan supaya biarkan saja apa orang nak kata.

“Saya punya back up adalah keluarga saya sendiri sebab mereka kenal saya macam mana dan bapa saya pun cakap jangan fikirkan sangat,” katanya kepada mStar Online.

Kata Ara lagi, disebabkan kontroversi berkenaan dia mengakui berasa tertekan sehingga mengurungkan diri di rumah. Bagaimanapun, dia nekad untuk bangkit semula dan enggan mempedulikan segala dakwaan liar netizen mengenainya.

“Sejujurnya saya memang rasa down sepanjang minggu itu sebab saya rasa macam mengarut. Kalau nak bercakap pun, janganlah sampai memfitnah saya yang bukan-bukan. Sepanjang waktu itu saya rasa tak nak keluar rumah. Saya rasa macam orang asyik cakap benda itu saja, saya jadi takut.

“Selepas seminggu isu itu saya bagkit semula dan biarkan saja apa orang nak cakap. Sekurangnya kita tak buat seperti yang didakwa. Saya difitnah pun dapat pahala juga,” katanya.

Ogos lalu, Ara didakwa mempunyai masalah disiplin dan sengaja tidak hadir bagi menjayakan sebuah program hiburan gara-gara mengambil minuman keras.

Bagaimanapun, Ara Johari menafikan dakwaan berkenaan dan menjelaskan unca dia terpaksa menarik diri bagi menjayakan sebuah program dan menyusahkan produksi baru-baru ini sedangkan dia terpaksa berbuat demikian disebabkan masalah semput.


Siti Nurhaliza, Dr Sheikh Muszaphar Individu Paling Dikagumi Di Malaysia

Penyanyi tersohor negara, Datuk Seri Siti Nurhaliza dan Angkasawan Negara, Datuk Dr Sheikh Muszaphar Shukor berada di kedudukan teratas sebagai World’s Most Admired di Malaysia.

Senarai yang dikeluarkan oleh YouGov itu mengumpulkan pencalonan terbuka World’s Most Admired dari panelis di 42 negara dan wilayah seluruh dunia bermula Januari sehingga Mac lalu.

Berdasarkan carta yang disertakan, penyanyi nombor satu negara itu meraih 18.83 peratusan kekaguman bagi setiap orang di 42 negara dan wilayah di seluruh dunia untuk kategori wanita.

Dalam pada itu, Siti meluahkan rasa syukur dan menyifatkan ia adalah penghargaan orang ramai terhadap dirinya. Ujarnya, dia akan terus memberikan contoh dan hasil kerja terbaik untuk peminatnya.

“Alhamdulillah, saya tak menjangka dan tak terfikir pun benda macam ini. Tapi, apabila ada keputusan menggembirakan, saya bersyukur. Saya rasa ini satu penghargaan orang pada saya.

“Ini semua hasil undian mereka kan. Insya Allah, saya akan terus memberikan contoh dan hasil kerja terbaik, supaya apa saya tonjolkan memberi manfaat kepada orang lain.

“Itu yang saya nak mereka nampak dan hargai. Terima kasih pada semua yang sudah menghargai saya sepanjang saya bergelar anak seni,” katanya memetik laporan Harian Metro.

Menerusi senarai tersebut, Nur Amalina Che Bakri selaku tempat kedua mendapat 10.03 peratus dan diikuti Nicol David yang memperoleh 6.76 peratus.

Untuk kategori lelaki pula, Sheikh Muszaphar paling teratas merangkul 10.64 peratus, diikuti Lee Chong Wei, 8.88 peratus serta Mahathir Mohamad memperoleh 8.80 peratus.


Nourul Panik Anak Diserang Sawan Akibat Demam Denggi

Baru-baru ini, penyanyi Nourul Depp berkongsikan detik cemas apabila anak lelakinya, Raphaael Depp telah dimasukkan ke hospital disebabkan demam denggi.

Nourul berkata anaknya turut diserang sawan selepas kali terakhir berlaku pada tahun 2018. Menerusi Instagram, Nourul turut berkongsikan keadaan anaknya yang kini berada di hospital.

“Dah balik ‘merentas desa’ dari Cyberjaya ke Shah Alam dan ke Kuala Lumpur, anak kuat kami ni demam dan kena lagi fibral fit dia tu. Selepas sudah dua tahun solid tak kena.

“Mak dia jenuh berkuntau dalam kereta bila dia kena tarik dalam panas lit lit balik sekolah lepas sekolah call. Haaa apa lagi masuk hospital lah,” tulisnya.

Menurut Nourul, anaknya itu telah disahkan menghidap demam denggi dan dimasukkan ke wad di sebuah pusat perubatan untuk rawatan lanjut. Nourul berkata luruh hatinya melihat apabila anaknya diserang sawan meskipun hanya beberapa minit.

“Sekali check darah laaaaa … patutlah demam sat sat. Rupanya denggi! Biadap punya nyamuk. Hang saja suka anak kecik kan.

“Mak mana tak risau. Kami panik jugak la. Ya Allah… luruh hati tengok dia tarik dalam seminit setengah tu,” katanya.

Nourul mendirikan rumah tangga bersama seorang jejaka iaitu Eric Daniel Depp dan telah dikurniakan tiga orang cahaya mata iaitu Zachary Depp, Raphael Depp dan juga Isabella Depp.


Suami Suka Tatap Wajah Alyah Bila Bangun Pagi

Hampir tujuh tahun mendirikan rumah tangga, penyanyi Datin Alyah mendedahkan suaminya, Datuk Ramli MS terpesona setiap kali menatap wajahnya setiap kali bangun dari tidur.

Menurut Alyah, wajahnya kini sudah tidak lagi kelihatan kering dan kusam biarpun aktif di siang hari serta tidur dalam bilik berhawa dingin pada sebelah malamnya selepas mencuba produk wajah Zafesh.

BACA:  Hampir Putus Asa Dalam Perkahwinan, Alyah & Ramli MS Dalami Ilmu Agama

“Sepanjang beberapa bulan sejak akhir-akhir ini saya gemar berjalan-jalan. Langkawilah, Port Dicksonlah, macam-macam tempat saya pergi. Jadi memandangkan wajah saya sedia ada jeragat, kulit saya senang nampak gelap.

“Masuk rumah pula berhawa dingin. Jadi saya pun mencuba produk pembersih muka dan pencerah wajah Zafesha yang digabungkan pula dengan serumnya.

“Kulit wajah saya tidak lagi kering dan nampak lembap. Suami pun puji katanya bidadari itu benar-benar wujud,” katanya.

Dilantik sebagai duta produk Zafesha Simply Foundation, Alyah berkata dia sendiri mencuba produk berkenaan selama dua bulan sebelum bersetuju untuk mengikat kontrak bersama syarikat berkenaan.

“Sebagai peniaga dan selebriti saya tak nak tipu pengguna, tak mahulah kejar bisnes tapi kelentong ramai orang.

“Saya pula pengguna produk-produk organis, itulah faktor utama saya jatuh hati dengan produk ini.

“Selain itu, saya selesa berurusan dengan pengasas produk ini yang banyak bertolak ansur dan profesional,” tambahnya.


Alvin Chong Didakwa Bercinta Dengan Gadis Bawah Umur?

Tiada angin tiada ribut, kecoh mengenai pelakon dan penyanyi Alvin Chong gara-gara videonya bersama seorang gadis bawah umur iaitu Athalia Deena Buswani yang merupakan anak kepada penyanyi Sharifah Zarina.

Beberapa video aplikasi TikTok Alvin dan Athalia berlegar-legar di media sosial sekaligus mencetuskan spekulasi dalam kalangan netizen mendakwa mereka berdua sedang menjalinkan hubungan cinta.

BACA: Alvin Chong, Michael Ang Berang Ustaz Abu Syafiq Nak Hapuskan Tulisan Cina

Bagaimanapun, ramai yang meluahkan rasa kurang senang dan beranggapan Alvin tidak sepatutnya bercinta dengan Athalia memandangkan gadis tersebut baru sahaja berusia 17 tahun.

Bagaimanapun, Athalia tampil menjelaskan bahawa dia dan Alvin tidak pernah menjalinkan hubungan cinta dan hanya meluangkan masa bersama sebagai rakan biasa sahaja.

Ye tau tau korang tak pilih diknon. Dah tuo kan.. tak pa diknon sedar diri @officialathalia . . #Repost @officialathalia with @get_repost ??? Choose which one [email protected]_official – – #tiktokmalaysia #tiktok #lawakmalaysia

A post shared by  Sharifah Zarina (@sharifahzarina_official) on Feb 13, 2020 at 5:06am PST

Dalam pada itu, Sharifah Zarina turut berseloroh dan tidak melatah apabila berhadapan dengan isu tersebut. Malah, Zarina turut memberi respon mengenai sebuah video TikTok yang menampilkan anak perempuannya itu dengan Alvin.

“Oh anak aku tu bukan main.. kata keluar nak belajar. Nasib baik kau keluar dengan artis handsome ya. Comel orangnya,” katanya.

Sementara itu, Alvin bagaimanapun tidak memberikan sebarang reaksi mengenai isu yang tular tersebut,  sbaliknya hanya akan menjawab segala persoalan mengenai isu berkenaan pada majlis sidang yang akan diadakan pada Jumaat ini.


Fendy Bakry Seronok Bangun Pagi Ada Isteri Di Sebelah

Selamat mendirikan rumah tangga dengan wanita pilihan hati yang dikenali sebagai Ayu pada 30 Ogos lalu, pelakon Fendy Bakry mengakui kehidupannya kini lebih terurus disamping isteri tercinta.

Sudah hampir sebulan bergelar suami, Fendy turut bersyukur dan gembira diberikan isteri yang memahami kerjaya seninya. Malah, sangat seronok menempuhi kehidupan baru sabagai suami.

“Alhamdulillah, seronok sejak bergelar suami. Bangun pagi, ada orang dekat sebelah. Saya akui kehidupan saya selepas berkahwin ini lebih tersusun. Syukur ada seorang isteri yang memahami kerjaya saya,” katanya kepada Harian Metro.

Berkongsikan cerita mengenai perkenalannya dengan isteri, Fendy berkata dia mula mengenali isterinya ketika sama-sama menyertai karnival teater di Kedah pada tiga tahun lalu namun hanya sekadar kawan biasa.

“Pertama kali kami kenal ketika sama-sama sertai karnival teater di Kedah. Tak ada istilah bercinta atau nak keluar makan dan tengok wayang. Hanya kawan biasa.

“Kami pun jarang berhubung, mungkin sebulan sekali. Terdetik hati saya nak melamar dia sebab nampak ada ciri kebaikan yang ada pada dia. Lagipun usia saya dah 32.

“Sudah sampai masa untuk berumah tangga. Jadi saya tanya pada dia ‘kau nak kahwin tak dengan aku’. Kami uruskan persiapan nak kahwin pun dalam masa dua bulan saja. Kiranya, kami ini bercinta selepas kahwin,” katanya.


Rindukan Bapa, Anak Aliff Aziz Meraung Nak Masuk Singapura

Sudah beberapa bulan terpisah dengan Aliff Aziz yang berada di Singapura susulan COVID-19, baru-baru ini Bella Astillah berkongsikan video anaknya, Ayden Adrean dilihat menangis meraung kerana mahu bertemu bapanya.

Menerusi video tersebut, Ayden menangis sambil menyebut ‘daddy’ berulang kali. Lebih meruntun jiwa, Aydan dilihat makin teresak-esak tidak mahu masuk ke dalam rumah dan menyatakan hasrat ingin ke Singapura untuk berjumpa dengan bapanya.

BACA: Walaupun Masuk Penjara, Bella Astillah Tetap Bangga Dengan Aliff Aziz

? : actually bukan sekali ni je. Kadang cari mana dia rupanya tengah duduk nangis (sometimes depan toilet) ingatkan jatuh rupanya cari daddynya.

A post shared by  T E N A N G (@bellaastillah) on Sep 27, 2020 at 10:21pm PDT

“Daddy, daddy… Ayden tak nak masuk dalam rumah… Ayden nak masuk Singapore…” raungnya.

Dalam pada itu, Bella berkata itu bukan kali pertama Ayden berkelakuan sedemikian rupa kerana terlalu rindukan bapanya.

Diruangan komen, rata-rata netizen turut sedih melihat Ayden serta berharap anak kecil itu dapat berjumpa dengan bapanya tidak lama lagi dan mendoakan segalanya dipermudahkan.


Dituduh Curang Dengan Isteri, Syamsul Yusof Mahu Saman YouTuber

Hangat diperkatakan mengenai rumah tangga, Syamsul Yusof dan Puteri Sarah, nampaknya ada pihak tidak bertanggungjawab mengambil kesempatan menggunakan hal rumah tangganya untuk meraih tontonan di YouTube.

Menuduh dirinya curang dengan meletakkan tajuk ‘TAK SANGKA! Rupanya Syamsul Yusof Curang dengan Puteri Sarah’, Syamsul meluahkan rasa berang terhadap pemilik akaun yang menggunakan nama ‘Cabik Geronong’’

BACA: Rumah Tangga Dilanda Badai, Puteri Sarah Akui Memang Banyak Syaitan

A post shared by Syamsul Yusof (@syamsulyusoffilm) on Sep 28, 2020 at 12:28pm PDT

“Tak sangka apa yang dia tulis… you guys don’t play with me. Berani tulis title macam ni. Just to get views, I check this channel from Malaysia. Kita akan dapatkan dia punya ID.

“Too much brother. Don’t play around with my name. Sekarang ni dekat channel YouTube I know you guys yang ada YouTube channel nak dapatkan view, I know it’s your job.

“But please man respect people, respect artis jugak. We got family, I got kids man. Because this one channel Cabik Geronong, dia tulis title yang boleh membawa kepada fitnah, boleh membawa kepada kepincangan keluarga saya lagi,” luahnya.

Menerusi satu perkongsian di Instagram, Syamsul berkata dia bakal mengambil undang-undang terhadap saluran berkenaan. Tegas Syamsul lagi, tindakan tidak bertanggungjawab pihak saluran itu boleh membuatkan keadaan menjadi lebih teruk.

“Seperti yang saya cakap, saya tidak akan berdiam diri lagi. Saya akan saman anda, saya jumpa anda di mahkamah. Ini bukan sebab duit, nak kasi ajar sikit. Kalau ada artis-artis lain sebelum ini pernah kena kalau diorang tak berani saman ke ha ni Syamsul saman kau sekarang ni.

“Saya tak main-main dan tolonglah respek orang lain. Orang tengah ada masalah sekarang ni dan korang nak fikir tentang korang punya views, kau tak fikir orang punya perasaan. Kau nak buat macam ni, okay see you in courtlah. Saya akan dapatkan peguam terbaik,” katanya.

Terdahulu hangat diperkatakan apabila isterinya Puteri Sarah didakwa muncul di Pejabat Agama Islam Daerah Gombak.

Puteri Sarah dikatakan hadir bersama seorang wanita yang didakwa ibu mentuanya dilihat oleh mereka berada disitu masuk ke bahagian undang-undang keluarga.


Peminat Terkejut Henry Golding Lakon Adegan Cium Mulut Kaum Sejenis

Namanya semakin dikenali ramai selepas menempa nama di Hollywood, nampaknya pelakon Henry Golding tampil berani apabila melakonkan watak lelaki homoseksual sekaligus mengejutkan peminat di Malaysia.

Lebih mengejutkan, tular trailer filem terbarunya berjudul Monsoon, Henry dilihat mengambil risiko melakonkan adegan sesama lelaki dan mencium mulut dua pelakon lelaki filem tersebut, dimana salah seorangnya ialah Parker Sawyers.

Mengulas mengenai peranannya menjayakan watak lelaki homoseksual, Henry berkata pada mulanya dia ragu-ragu, namun mengakui tidak kekok melakonkan adegan sedemikian.

“Saya pernah menjadi penggaya rambut, jadi persekitaran bersama lelaki homoseksual tidak kekok bagi saya. Saya faham dan menghormati mereka,” jelasnya.

Filem Monsoon yang diarahkan oleh Hong Khaou mengisahkan kehidupan Kit (Henry) yang kembali ke negara asalnya, Vietnam untuk mencari asal-usulnya.

Filem Monsoon telah mula ditayangkan di United Kingdom sejak 25 September lalu dan meraih rating yang membanggakan.


Tak Kisah Tawaran Berlakon Terjejas, Zara Zya Nekad Berhijab

Sejak beberapa hari lalu dilihat ada memuat naik beberapa keping fotonya berhijab, akhirnya segala tanda tanya mengenai perkongsiannya itu terjawab apabila pelakon Zara Zya mengakui sudah pun berhijab.

Nekad bertudung sejak beberapa hari lalu, Zara berkata dia masih dalam proses untuk membiasakan diri dalam penghijrahan itu serta meminta orang ramai mendoakan yang baik-baik untuk dirinya serta terus istiqamah.

“Secara jujur, saya masih dalam proses membiasakan diri dalam penghijrahan ini. Saya mengharapkan doa yang baik-baik.

“Semuanya berlaku atas gerakan hati. Keputusan ini tidak perlu dilengahkan. Saya juga tak mahu hati berbolak-balik dalam melakukan tuntutan wajib ini.

“Saya sempat menghabiskan penggambaran drama Beri Sedikit Waktu pada Jumaat lalu, sebelum bertekad mengenakan tudung sepenuhnya,” katanya kepada BH Online.

Dalam pada itu, Zara berkata dia turut menolak beberapa tawaran drama yang kurang sesuai dengan imej bertudung serta tidak bimbang sekiranya keputusan menutup aurat mungkin menjejaskan tawaran lakonan.

“Saya selalu dengar soal istiqamah ini bukan mudah. Saya harap Allah tetapkan hati dan jiwa saya. Insya-Allah, saya mahu masa depan menjadi lebih baik daripada semalam yang ditinggalkan.

“Tiada langsung rasa sayang menjual pakaian lama. Saya akui, sudah tidak sabar mahu menutup aurat selama ini. Moga ia menjadi permulaan yang baik,” katanya.

“Saya tak terfikir soal ada tawaran kerja atau sebaliknya. Saya percaya pada rezeki yang tertulis. Saya banyak membeli tudung dan pakaian baru,” katanya.


“Dia Tak Macam Lelaki Yang Sebaya Dengannya”

Meskipun jarak usia 17 tahun, namun ia tidak menghalang pelakon muda Harris Alif dan Intan Ladyana untuk menjalin hubungan cinta, malah Intan tetap positif dengan pilihan hatinya itu.

Bagaimanapun, Intan berkata buat masa ini dia tidak selesa untuk berkongsikan secara terperinci mengenai hubungan mereka secara terbuka kerana bimbang hubungan tersebut tidak berakhir seperti yang diinginkan.

“Kenal dah lama tapi mula rapat awal tahun ini. Baru beberapa bulan lalu kami bercinta. Kalau ada (bakal berkahwin) mesti akan beritahu. Tak mungkin saya tak nak beritahu.

“Sejak dariapda dulu saya suka keep in private. Tiba-tiba kalau tak jadi nanti malu. Lebih baik diam. Tak selesa cerita pasal peribadi. Bercinta dengan lelaki beza umur ni tak salah. Sebab tu saya ambil pendekatan tak cerita sangat,” katanya.

Dalam pada itu, Intan berkata meskipun Harris lebih muda daripadanya namun teman lelakinya itu seorang yang matang dan sifat itu yang membuatkan dirinya tertarik dengan pelakon berusia 21 tahun itu.

“Dia lebih matang daripada usianya dan senang nak berkomunikasi. Dia faham apa yang kita nak sampaikan. Selalunya perbezaaan umur ini susah nak berkomunikasi tapi dengan dia tidak.

“Dia tak macam lelaki yang sebaya dengannya. Saya pun baru mengenali dia, jadi tak tahu sangat lebih mendalam mengenai dia. Kita pun belajar benda baru daripada orang lain.

“Memang tak ada masalah, kalau dah itu jodoh..lebih tua ke atau muda, nak buat macam mana. Tapi kalau dah memang ada keserasian dengan orang lebih berusia atau muda saya okay saja,” ujarnya.


Zara Zya Kini Sudah Berhijab?

Sejak beberapa hari lalu, perkongsian Zara Zya menjadi perhatian ramai apabila pelakon itu memuat naik gambarnya bertudung  sekaligus mengundang tanda tanya di kalangan netizen dan para peminat adakah dia benar-benar sudah berhijab.

Malah, lebih menguatkan spekulasi apabila Zara berkongsi video mengenakan tudung ketika berada di sebuah pusat membeli belah. Bagaimanapun, Zara yang dihubungi enggan mengulas mengenai perkara itu.

“Maaf, sebab belum masanya lagi untuk keluarkan apa-apa kenyataan,” katanya kepada Harian Metro.

Dalam perkongsian terbaru yang dimuat naik, kapsyen yang ditulis oleh Zara seolah-olah menggambarkan dirinya sudah berhijrah.

“Masa lalu biarlah berlalu, sambutlah masa depan yang ceria, dengan memperbaiki diri kita yang sekarang,” tulisnya.

Meskipun tidak dapat dipastikan kesahihan perkara itu, namun di ruangan komen, rata-rata netizen meluahkan rasa syukur dan mendoakan agar pelakon itu terus istiqamah.


Keluar Makan Berdua, Ben Amir & Daiyan Trisha Bercinta?

Dilihat berdua-duaan menikmati sarapan pagi bersama di sebuah kafe sekitar Damansara, foto penyanyi Daiyan Trisha bersama aktor kacak Ben Amir menjadi bualan ramai.

Memetik laporan Miss K dari Gempak, gambar tersebut dikirim oleh seorang peminat yang secara kebetulan melihat kelibat kedua pelakon itu di kafe tersebut, Menerusi foto itu, jelas kelihatan Daiyan duduk semeja dengan pelakon kacak berkenaan.

Malah, Daiyan dan Ben juga turut memuat naik gambar makanan dengan kapsyen seakan bertentangan. Difahamkan, kedua-dua mereka juga telah mengikuti akaun Instagram masing-masing.

Bagaimanapun, sehingga kini status hubungan mereka masih belum diketahui kerana tiada kenyataan balas yang dikeluarkan oleh Ben mahupun Daiyan setakat ini.

Apa pun mungkin Ben dan Daiyan bertemu atas urusan kerja. Jika mereka berkawan pun tiada salahnya kerana kedua-duanya masih belum solo. Kita doakan yang baik-baik sahaja untuk Ben dan Daiyan.


Walaupun Masuk Penjara, Bella Astillah Tetap Bangga Dengan Aliff Aziz

Umum mengetahui penyanyi dan pelakon Aliff Aziz telah dijatuhkan hukuman penjara dua minggu dan denda RM1,500 selepas didapati bersalah mencuri dan berkelakuan tidak senonoh di tempat awam.

Meskipun ramai yang beranggapan Aliff seolah tidak serik melakukan kesilapan berulang kali, namun pelakon Bella Astillah tetap berbangga dengan suaminya kerana tidak melarikan diri dan mengakui kesilapan yang dilakukannya.

BACA: Aliff Aziz Terima Hadiah Istimewa Dari Bella Astillah Sebelum Dihukum Penjara

“Alhamdulillah ramai yang mendoakan tapi ada juga yang kata dia buat hal lagi sedangkan itu kes lama. Saya bangga dengan dia sebab mengaku kesalahan.

“Pada saya, Aliff dah menerima balasan di dunia dan dia pun sedang memperbaiki dirinya. Saya selalu berpesan dekat dia supaya sentiasa kena kuat. Sebagai seorang lelaki, dia kena mengaku kesilapannya.

“Dia pun tak lari daripada apa yang dah dilakukan. Kes tersebut tidak terlalu berat tetapi di Singapura sangat tegas sebab itu dia kena juga jalani hukuman yang ditetapkan,” katanya kepada mStar Online.

Pada 7 Ogos lalu, Aliff mengaku bersalah di atas dua pertuduhan itu di Mahkamah Negara Singapura. Menurut kertas pertuduhan, Aliff didakwa mencuri wang S$300 (RM950) dan 1 juta rupiah (RM285) milik seorang pelakon dan ahli politik Indonesia.

Bagi pertuduhan kedua adalah bagi kelakuan tidak senonoh dengan menjerit dan menunjukkan isyarat menggunakan tangan semasa berada di tempat awam. Ketika kejadian itu, Aliff didapati mabuk sekitar 5.30 pagi di kawasan Orchard Road.


Jual Produk Tanpa Kelulusan KKM, Anak Normah Damanhuri Didenda RM10,000

Anak kepada pelakon Normah Damanhuri didenda sebanyak RM10,000 oleh Mahkamah Majistret hari ini atas kesalahan memiliki produk tanpa kelulusan Kementerian Kesihatan Malaysia (KKM) untuk jualan.

Majistret M Barath menjatuhkan hukuman itu terhadap Rose Azlin ,46 tahun, selepas wanita yang juga kakak kepada Instafamous Liana Rosli atau dikenali sebagai Kak KM itu mengaku bersalah atas pertuduhan yang disabitkan ke atasnya.

Mahkamah turut memerintahkan Rose Azlin selaku orang kena saman (OKS) dipenjara empat bulan sekiranya gagal membayar jumlah denda itu.

Mengikut pertuduhan, Rose Azlin didakwa memiliki sebanyak 99 paket produk KM Sampah Cleanse untuk jualan di sebuah Subang Jaya pada 11.20 pagi, 21 Januari lalu.

OKS didakwa melanggar Peraturan 7(1)(a), Peraturan-Peraturan Kawalan Dadah dan Kosmetik 1984 dan melakukan kesalahan mengikut Peraturan 30 (1) peraturan sama.

Dia boleh dihukum mengikut Seksyen 12 (1) Akta Jualan Dadah 1952 yang sabit kesalahan boleh didenda tidak melebihi RM25,000 atau penjara tidak melebihi tiga tahun atau kedua-duanya sekali.

Bagaimanapun Rose Azlin yang tidak diwakili peguam memohon mahkamah mengenakan hukuman ringan dengan alasan semasa kejadian produk-produknya masih dalam proses mendapatkan pengesahan KKM.


Vivy Yusof Bukan Lagi Ahli Lembaga Pengarah UiTM?

Baru-baru ini hangat diperkatakan apabila usahawan Vivy Yusof telah menfailkan saman fitnah terhadap seorang netizen berhubung isu kerajaan membantu golongan B40 dan M40 yang terjejas akibat Covid-19 sebelum ini.

Bagaimanapun, hari ini pihak Universiti Teknologi Mara (UiTM) dalam posting terbarunya telah memuat naik ucapan penghargaan atas khidmat bakti sebagai Ahli Lembaga Pengarah universiti berkenaan yang disandang sejak Mei 2019.

Terima kasih kepada YBhg. Datin Vivy Yusof atas khidmat bakti sebagai Ahli Lembaga Universiti daripada Pengerusi Lembaga…

Posted by Universiti Teknologi MARA – Media Rasmi on Ahad, 27 September 2020

“Terima kasih kepada Datin Vivy Yusof atas khidmat bakti sebagai Ahli Lembaga Universiti daripada Pengerusi Lembaga Pengarah, Ahli Lembaga Pengarah dan Pengurusan Eksekutif Universiti,” tulis kenyataan tersebut.

Bagaimanapun, setakat ini masih belum ada kenyataan rasmi yang dikeluarkan oleh pihak UiTM mengenai status Vivy Yusof sebagai Ahli Lembaga Pengarah universiti tersebut.

Terdahulu, satu petisyen dilancarkan mendesak pengasas tudung dUCk Scarves itu meletakkan jawawan susulan kenyataannya yang didakwa merendah-rendahkan golongan B40 dan M40 yang layak menjadi penerima Bantuan Prihatin Nasional (BPN)


Beli Lokal Janji Ori! Jom Ubah…

Sejak ‘dia’ datang pada 18 Mac lalu, habis porak peranda negara kita. Kehidupan kita pun automatik berubah 180 darjah! Datang tanpa dijemput, dan kehadirannya yang tak diduga jugak buatkan semua orang cuak! Siapa lagi kalau bukan wabak pandemik COVID-19.

Peniaga-peniaga terkesan, pekerja pun ramai yang diberhentikan hingga menyebabkan ekonomi kita terjejas. Mana taknya, nak berniaga pun tak boleh kerana kita semua ‘dikurung’ di rumah semasa PKP dilaksanakan. Syarikat-syarikat besar pun tak mampu nak tanggung beban dan beroperasi sebab tu mereka pun terpaksa buat keputusan yang berat ni. Sadis kan?

Selepas Kerajaan mengumumkan PKPP, peniaga-peniaga dah mula tersenyum. Masa ni lah Makcik Kiah dah boleh mula berniaga. Walaupun masih ada SOP yang perlu dipatuhi, pelanggan pun tak macam seperti masa PKP, at least ada jugak rezeki masuk kan.

Ni baru kisah Mak Cik Kiah, belum lagi masuk yang company besar-besar tu. Lagi tragis gais! Nak bayar gaji pekerja lagi, sewa premis, bil-bil utiliti lagi sedangkan stok barang tak terjual pun disebabkan wabak pandemik ni. Benda ni sangat-sangat serius.

Jadi sebagai rakyat Malaysia, apa yang kita boleh bantu? Kita perlu rancakkan balik ekonomi negara. Kalau anda nak tahu, minum air kopi RM1 berbanding dengan minum Starbuck pun sebenarnya memberi kesan tau.

Kami faham, anda nak minum kopi apa pun tak kisah, tapi kalau anda berbelanja secara tidak langsung anda telah menyumbang kepada ekonomi negara!

Jadi, bab pengurusan duit ni anda kena pandai. Anda kena ubah gaya hidup lebih sederhana dan berbelanja mengikut keperluan jer.

Tak dapat dinafikan yang anda lebih mementingkan jenama berbanding kualiti, lebih-lebih lagi produk tempatan. Tapi tu lah, asal sebut jer barang tempatan, mulalah nak jebik bibir. Kononnya produk tak bagus. Sebab inilah anda kena buang dan perbetulkan mindset anda tu.

Anda kena sahut seruan Kempen Beli Barangan Malaysia (KBBM) ni. Jangan terlalu bergantung dengan produk import tapi sokong produk Malaysia.

Kenapa taksub sangat dengan produk import sedangkan produk tempatan jauh lebih baik kualitinya. Kita pun bertanggungjawab untuk sokong pengusaha dan pengeluar produk kita ni. haa… kan dah boleh membantu ekonomi negara kita?

Kadang-kadang benda kecil pun sebenarnya beri kesan kepada ekonomi jugak tau. Jangan anggap anda tu tak main peranan, tapi sebenarnya setiap seorang dari anda tu adalah ‘orang penting’!

Yang penting, beli lokal janji ori! Amacam? Jom sokong dan beli! Barang baik barang kita. Untuk info lanjut anda boleh jer terus ke laman rasmi Facebook KPDNHEP.


10.6 Juta Rakyat Akan Terima Manfaat BPN 2.0

Tan Sri Muhyiddin Yassin mengumumkan pemberian tunai tambahan di bawah Bantuan Prihatin Nasional 2.0 (BPN 2.0) membabitkan peruntukan RM7 bilion.

Perdana Menteri berkata, tiada permohonan yang perlu dibuat untuk mendapatkan bantuan BPN 2.0 kerana kerajaan akan menyalurkan secara terus kepada 10.6 juta penerima yang sudah diluluskan di bawah BPN sebelum ini.

Kategori pertama penerima adalah isi rumah B40 yang akan menerima RM1,000 sementara RM500 kepada 3.8 juta kumpulan B40 bujang.

Kumpulan ketiga adalah 1.4 juta isi rumah M40 akan menerima RM600 sementara 1.7 juta kumpulan M40 bujang akan menerima RM300.

“Bayaran BPN 2.0 akan dibuat dalam dua ansuran, pertamanya pada hujung Oktober dan keduanya pada Januari 2021. Bagi golongan B40, bayaran ansuran pertama bulan Oktober adalah sebanyak RM700 dan keduanya, pada Januari 2021 adalah sebanyak RM300.

Bagi mereka yang layak tetapi tidak pernah menerima BPN, Muhyiddin berkata, kerajaan akan memberi peluang untuk proses rayuan serta permohonan baharu.

Perkara itu diumum Muhyiddin dalam pengumuman Kerangka Inisiatif Tambahan Khas: Kita Prihatin yang disiarkan secara langsung baru baru ini.


Hampir Putus Asa Dalam Perkahwinan, Alyah & Ramli MS Dalami Ilmu Agama

Berdepan masalah rumah tangga dengan pengarah muzik terkenal Datuk Ramli MS sejak berkahwin pada 2013, penyanyi Datin Alyah akui dia hampir berputus asa dalam mempertahankan mahligai yang dibina.

Kata Alyah, ada sahaja pihak tidak senang dengan perkahwinan mereka dan ingin memecah-belahkan rumah tangganya. Enggan membiarkan ianya terus berlanjutan, Alyah berkata dia dan suaminya bersama-sama mendalami ilmu agama untuk memperbaiki hubungan mereka.

“Kita berubah dua-dua pihak. Dulu pernah satu waktu rasa kita sudah tiada jodoh dah.. macam memaksa diri sendiri. Ini pengalaman saya sendiri sebelum ni, rumah tangga ada up and down.

“Orang dekat luar pun get ready ja. bukan semua orang suka kita dan perkahwinan kita. Ada yang datang dekat saya dan cerita perkara lama masa saya tak wujud lagi.

“Untuk apa, semua untuk memecah belahkan rumah tangga. Apa yang menguatkan saya adalah agama,” katanya kepada mStar Online.

Dalam pada itu, Alyah mengakui dia ada perancangan untuk bersara dalam beberapa tahun lagi untuk memberi tumpuan bagi mendapatkan cahaya mata serta merancang untuk melakukan proses rawatan kesuburan In-Vitri Fertilisation (IVF).

“Selagi saya beri komitmen sepenuhnya pada karier seni, mungkin saya tak dapat nak berusaha untuk menambah ahli keluarga. Saya memang ada perancangan untuk lakukan rawatan kesuburan IVF,” katanya.


“Curang Perlu Kerja Keras, Kena Padam Semua Mesej, Lock Phone”

Teka-teki mengenai rumah tangga Puteri Sarah dan Syamsul Yusuf yang dikatakan dilanda badai hangat diperkatakan apabila Puteri Sarah sebelum ini didakwa muncul di Pejabat Agama Islam Daerah Gombak.

Meskipun tiada sebarang pengesahan, namun perkongsian di Instagram kata-kata hikmah berkaitan curang dan tidak setia oleh Puteri Sarah seolah memberi bayangan hubungan mereka berdepan masalah.

BACA: Rumah Tangga Dilanda Badai, Puteri Sarah Akui Memang Banyak Syaitan

“Curang adalah pilihan, bukan kesalahan. Curang ini perlu kerja keras, kena padam semua mesej, sentiasa lock phone, kena fikir ayat untuk tipu. Terlalu susah untuk curang, lebih baik setia,” menerusi muat naik di Insta Story.

Dalam pada itu, menerusi posting terdahulu, Puteri Sarah berharap agar tahun 2021 akan memberi kebahagian terhadap dirinya dan anak-anak.

“Tiga bulan menjelang tahun 2021, semoga masa depan yang lebih baik dan bahagia bagi saya dan anak-anak. Menuju ke arah kehidupan yang lebih baik…Insya-Allah,” tulisnya.

Puteri Sarah turut berkongsikan petikan kata-kata nukilan pakar motivasi Profeser Dr Muhaya Mohamad mengenai ego.

Terdahulu media melaporkan kelibat Puteri Sarah yang memakai jubah dan bertudung hitam dikatakan hadir bersama seorang wanita yang didakwa ibu mentuanya dilihat oleh mereka berada disitu masuk ke bahagian undang-undang keluarga.

Malah, Puteri Sarah dilihat tidak lagi menngikuti suaminya di Instagram. Malah, kali terakhir Syamsul memuat naik gambar bersama isteri dan anak-anak di Instagram sejak Mei lalu, manakala gambar bersama Puteri Sarah pula pada November tahun lalu.


Tak Mahu Balik Lewat Malam, Siti Saleha Hadkan Tawaran Berlakon

Menolak tawaran untuk berlakon dalam drama banyak episod, pelakon Siti Saleha berkata punca dia berbuat demikian kerana tidak mahu pulang ke rumah sehingga lewat malam.

Menurut Saleha, bukan mudah untuk menjadi seorang pelakon apatah lagi perlu bekerja lebih dari 12 jam. Jelasnya lagi, keputusan itu dibuat bukan kerana suami tetapi dia sendiri meletakkan syarat tersebut.

“Penat.. jadi pelakon ini bukan mudah dan ia sememangnya sukar. Kadang-kadang kena kerja lebih 12 jam sehingga menyebabkan kita rasa penat. Tengok di TV macam senang tapi kena kerja keras.

“Saya memang tak ambil tawaran drama yang terlalu banyak episod sebab penat dan saya tak suka balik lewat. Bukan sebab suami tapi saya sendiri tahu benda ini.

“Saya tahu saya tak nak balik lewat dan saya pun akan hadkan untuk ambil drama berkisahkan cinta,” katanya kepada mStar Online.

Baru-baru turut diumumkan bahawa drama 7 Hari Mencintaiku bakal menyambung siri ketiga pada tahun hadapan, Saleha akui terkejut. Bagaimanapun, dia belum membuat apa-apa keputusan dengan tawaran untuk sambungan tersebut.


“Ibu Pernah Cakap Kalau Dia Mati Jangan Datang Kubur Dia”

Pemergian ibu tersayang, Allahyarham Zuridah Ibrahim ternyata memberikan kesan mendalam buat penyanyi dan komposer muda, Zynakal. Menerusi perkongsian IG Live, Zynakal akui dia bukanlah seorang anak yang baik.

Zynakal atau nama sebenarnya Muhammad Raziq Rosli dalam keadaan tidak dapat menahan sebak berkata dia tidak pernah menghargai ibunya sebelum ini malah akui tidak melawat arwah ibunya ketika berada di hospital.

“Apabila dah selesai kebumikan arwah dan tengok batu nisan, saya terus terdetik ‘aku tanam mak aku sendiri’. Saya tak pernah jangka benda ini akan terjadi dalam hidup saya.

“Sejujurnya sebelum mak pergi, saya tak pernah hargai dia. To be honest, saya bukan seorang anak yang baik. Sampaikan kami pernah bergaduh, mak saya cakap kalau dia mati jangan datang kubur dia.

“Masa dia masih hidup, saya jarang hubungi dia, hubungan kami tak seperti ibu dan anak. Masa dia di hospital, saya tak melawat dia. Jujur saya bukan anak yang baik,” katanya.

Dalam pada itu, Zynakal turut berpesan kepada peminatnya supaya sentiasa menghargai ibu bapa selagi masih ada agar tidak menyesal di kemudian hari kerana begitu peritnya apabila kehilangan mereka.

“Kita tak tahu bila ibu bapa kita akan pergi. Kehilangan orang tersayang ini bukan macam bercinta dan putus. Tapi kehilangan ini tak akan dapat jumpa lagi selepas ini,” katanya.

Allahyarham Zuraidah Ibrahim, 53 tahun yang juga merupakan kakak kepada penyanyi Zamani, menghembuskan nafas terakhir akibat jangkitan kuman dalam darah dan komplikasi buah pinggan di Hospital Pakar Al Islam, Kampung Baru,jam 1 petang semalam.


Pernah Jadi Pelajar Cemerlang, Mira Filzah Kongsi Tips Buat Calon SPM

Meskipun baru sahaja bergelar isteri dan sibuk dengan pengacaraan, namun Mira Filzah sempat meluangkan masa menyuntik semangat calon peperiksaan Sijil Pelajaran Malaysia (SPM) dalam seminar dalam talian, semalam.

Pernah menjadi pelajar cemerlang menerusi peperiksaan SPM pada tahun 2010, Mira dilantik menjadi duta dan ikon PTTI selaku pusat peningkatan akademi yang memberi fokus membantu pelajar SIjil Pelajaran Malaysia (SPM).

BACA: Risau Anak Pakai Jeans Ketat, Bapa Tegur Penampilan Mira Filzah

Kemunculan Mira selama 20 minit menerusi seminat dalam talian itu cukup bermakna buat calon SPM. Membahasakan diri Kak Mira, Mira akui pandemik COVID-19 turut mengendurkan semangat untuk belajar serta memberikan tip untuk mengurangkan tekanan.

“Kalau tertekan, jangan paksa diri. Berehatlah seketika. Nak belajar dan buat ulang kaji kena tenang dan jalau serabut tiada guna juga. Nak serap ilmu kena dalam keadaan selesa.

“Cuba buat perkara yang boleh menghilangkan tekanan pada saat otak tepu. Seimbangkan dengan perkara lain. Saya ada membaca komen pelajar, kalau stres, tengok drama K-Pop.

“Bagaimanapun, saya nasihatkan jangan, nanti tengok sampai berjangkit banyak episod pula.

“Cuba lelapkan mata seketika, tetapi elak tidur selepas waktu Asar. Nanti otak dan badan lagi penat. Kalau penat sangat pejam mata sebelum masuk waktu Zohor,” katanya.

Dalam pada itu, Mira turut memberi pesanan kepada calon SPM supaya dapat mengelak daripada ketagih dengan dunia digital termasuk menggunakan telefon bimbit serta tidak meninggalkan solat buat mereka yang beragama Islam.

“Belajar menjarakkan diri dengan dunia digital. Memang sudah terbiasa memegang telefon bimbit, melayari program hiburan dan menggunakan pelbagai aplikasi berjam-jam.

“Ambil masa menikmati udara luar, contohnya bersenam dan berjoging. Pada masa sama, jaga penjarakan fizikal. Paling mudah, buat apa sahaja aktiviti yang digemari. Bagi calon SPM yang beragama Islam, jangan tinggal solat. Begitu juga dengan bangsa lain, berdoalah dengan Tuhan,” katanya.

Sementara itu, baru baru ini PTTI iaitu sebuah pusat peningkatan akademik pakar dlm membantu pelajar SPM turut melancarkan program khas untuk calon pelajar SPM 2020 yang terkesan dengan pandemik COVID-19.

Dengan kepercayaan semua orang mampu berjaya, PTTI akan mengadakan Seminar Mampu Skor SPM (Virtual Online) pada Sabtu, 24 Oktober 2020 terbuka utk pelajar SPM 2020 semua aliran. PTTI akan menaja 3000 tiket percuma bagi pelajar yg tak pasti kemampuan diri utk skor dlm SPM demi masa depan mereka. Layari www.MampuSkorSPM.com utk dapatkan tiket percuma.


“Nak Kaya Kena Berani & Gila, Kalau Tak Duduklah Di Takuk Biasa-Biasa”

Sering tampil dengan teknik pemasaran sensasi sehingga mengundang kontroversi serta menimbulkan rasa kurang orang ramai, usahawan Liana Rosli tidak kisah dengan pandangan segelintir masyarakat yang jijik dengan kaedah tersebut.

Menurut Liana atau lebih mesra disapa Kak KM, setiap peniaga mempunyai cara mereka tersendiri untuk mempromosikan produk masing-masing. Menafikan caranya mempromosikan berbaur lucah, Kak KM berkata dia hanya bersikap jujur.

“Sebagai peniaga kita kena ada kelainan dan jika kita ingin tonjolkan sesuatu benda… kena ada caranya. Contohnya, ramai yang jual jamu tapi bila produk kita dah laris ada yang nak tiru dan jual benda yang sama.

“Korang boleh ada cara sendiri, tapi bagi saya, saya ada cara sendiri. Orang kata cara saya melucah, sebenarnya ia tidak lucah kerana saya lebih telus dalam penyampaian,” ujarnya kepada mStar.

Kak KM menegaskan jika mahu berjaya dan kaya dalam perniagaan seseorang itu perlu berani dan bersikap gila-gila. Dalam pada itu, Kak KM berkata tiada masalah menggunakan teknik pemasaran boleh mencetuskan kontroversi demi mempopularkan sebuah produk.

“Kalau nak kaya kena berani, kena gila. Kalau kau tak gila duduklah di takuk biasa-biasa. Tekniknya, kita kena tahu apa yang kita jual, kena tahu keberkesanan produk dan kita sebagai pengasa mesti makan apa yang kita jual barulah orang percaya.

“Untuk zaman ini, memang kita meniaga dekat media sosial, kalau tak kena kecam tak viral, benda tu tak meletop dan orang tak kenal. Tapi apa salahnya. Saya tak minta dikecam, tapi kalau kau dah kecam Alhamdulillah. Benda tu secara tak langsung akan lakukan produk,” katanya.


“Doakan Yang Terbaik Untuk Rumah Tangga Kami”

Desas desus mengenai pergolakan rumah tangga pelakon, Nadia Brian menjadi perhatian ramai apabila suaminya, Muizz Nasruddin memuat naik gambar serta kapsyen berbaur kekecewaan di Instagram semalam.

Tampil mengulas mengenai perkongsian suaminya itu, Nadia berkata itu mungkin dia hanya meluahkan rasa isi hatinya dan memohon semua pihak mendoakan kesejahteraan rumah tangganya.

“Saya harap semua pihak dapat bertenang dan doakan yang terbaik untuk rumah tangga kami. Mungkin dengan berkongsi di media sosial, dia dapat luahkan isi hatinya,” katanya kepada Harian Metro.

Menurut Nadia, dia menganggap apa yang berlaku ketika ini sebagai ujian bukan saja buat dirinya, tetapi juga rumah tangganya. Nadia juga mengakui ada pasang surut dalam rumah tangganya.

“Saya anggap ini ujian untuk diri saya sebagai manusia dan sebagai isteri dalam rumah tangga saya,” katanya. Dalam kehidupan berumah tangga, tentunya ada pasang surut dan naik turunnya. Saya pun manusia biasa dan tidak sempurna.

“Namun begitu, tidak ada apa-apa yang memudaratkan dan saya harap, warganet di luar sana dapat berhenti membuat sebarang spekulasi,” katanya.

Dalam pada itu, Nadia berharap kemelut yang berlaku dalam rumah tangganya akan dapat diselesaikan.

Nadia dan Muizz mendirikan rumah tangga pada 9 November 2018 selepas enam bulan mengikat tali pertunangan.


Hot Mommies Pun Pandai Jaga Diri, Inikan Pulak Anda?

Kalau cerita bab COVID-19 ni memang jelas-jelas sekarang ni kita masih lagi belum menang. Mungkin sekarang dah slow tak macam awal-awal masa kita diserang wabak pandemik ini kan tapi kerajaan masih lagi bertungkus-lumus membantu kita terutamanya dari segi ekonomi.

Dalam kita masih lagi ‘diserang’ wabak ini, nak tak nak kita kena wajib jaga diri dan patuhi SOP yang kerajaan minta kita buat ya. Tak terkecuali lah ibu mengandung. Memang patut mereka ni jaga diri terutamanya untuk bayi dalam perut.

Kalau anda nak tengok hot mommies Fazura, Emma Maembong, Farah Nabilah, Scha Alyahya dan ramai lagi lah artis yang bakal menimang cahaya mata tak lama jer lagi, mereka ni memang pandai jaga diri dalam hadapi norma baharu ni.

Tau-tau sajalah kan kalau artis ni memang ke sana ke sini. Tengok macam Emma Maembong pun ke Langkawi bercuti but still patuhi SOP.

Mommy Fazura pun kalau nak kena mana-mana function boleh nampak dia sentiasa pakai pelitup muka. Sikap macam ni yang kita perlu ikut.

Untuk ibu-ibu kat luar sana pun, anda kena pandai jaga diri dan patuhi SOP okay. Jangan ambil mudah walaupun COVID-19 dikatakan tak menyerang macam di negara luar tapi wabak ni masih lagi ada di negara kita.

Bukan apa, kehamilan ni bukan sahaja melibatkan nyawa ibu, ia juga boleh mempengaruhi tahap kesihatan baby yang sedang membesar. Sentiasa beringat okay.

Setakat ini, kesan COVID-19 terhadap ibu hamil masih lagi tidak jelas tapi tak salah pun kalau anda mengambil langkah awal bagi mencegah jangkitan tersebut daripada berlaku. Betul tak?

Jom kita tengok list kat bawah ni. Mungkin boleh bantu anda dari terkena jangkitan COVID-19.

1. Kerap basuh tangan dengan sabun atau gunakan ‘Hand Sanitizer’ apabila berada di luar.

4. Jauhkan dari daripada lokasi tempat awam atau kawasan yang sesak dengan orang awam. Tak perlu pergi jangan pergi. Jika perlu pergi minta bantuan suami seperti ke pasaraya atau ke pasar awam.

5. Elakkan melawat ke luar negara atau ke kawasan yang diketahui alami wabak COVID-19 ini.

Sama-samalah kita jaga diri. Jangan buat sambil lewa. Even kerajaan sendiri pun nak kita patuhi SOP.

Klik link ini  Kalau anda nak tahu lebih lanjut tentang info sihat berkaitan COVID-19. #Kitajagakita


Tayang Video Suami Solat Belakang Gerai, Abby Abadi Pelik Ramai Tak Senang Hati

Baru-baru ini pelakon Abby Abadi ada berkongsikan video suaminya Muhammad Faizal Zakaria sedang menunaikan solat di belakang sebuah gerai. Bagaimanapun perkongsian itu menimbulkan rasa kurang senang segelintir netizen.

Bagaimanapun, Abby berkata perkongsiannya itu bukan untuk menunjuk mahupun riak tetapi sebagai ingatan bermanfaat buat peminatnya. Akui dirinya tidak sempurna, jelas Abby hanya Allah sahaja yang tahu niat seseorang itu.

BACA: “Jarang Bergaduh Dengan Suami Sebab Berpegang Kuat Pada Tali Allah”

“Semalam saya kongsikan video suami solat ni dekat story.. ada yang DM kata ini riak, menunjuk. Saya balas semula, Saya kata kalau suami pos sendiri, mungkin menunjuk tapi kan saya yang pos, ALLAH lebih tahu niat seseorang itu.

“Ini IG saya, ya saya tak sempurna. Takkan mungkin sempurna tapi saya cakap, saya kongsi tazkirah, renungan qalbu. Ingatkan pasal solat dalam IG ini agar IG saya bermanfaat untuk org lain. Jadi bila tiba-tiba Sy padam, ada juga kenangan indah yang saya tinggalkan disini,” tulisnya.

Dalam pada itu, Abby turut meluahkan rasa hairan dengan sikap segelintir netizen yang kurang senang dengan pekongsiannya mengenai agama. Ujarnya, tindakannya berkongsikan perkara itu merupakan sebahagiaan tanggungjawabnya.

“Bila ingatkan benda baik-baik, pergi mana-mana, apa keadaan pun mesti jaga solat, serba tak kena. Bila ajak liburan, ajak pergi konsert, pergi layan benda-benda mengarut, berpuluh kali post pun takpa, siap repost lagi.

“Bila pasal solat, sentap tak tentu hala… itulah kesilapan besar kita sebenarnya. Walhal hidup ini memang untuk sebarkan agama DIA. Muhasabahlah, memang tanggungjawab kita saling mengingatkan & berpesan-pesan

“Berpesan dengan kebenaran. Berpesan dengan kesabaran. Bukan sebab kita konon baik dari org lain, tapi sebab nak sama-sama ke syurga & bernilai disisiNYA,” tulisnya.


Status Suami Nadia Brian Jadi Tanda Tanya

Perkongsian suami kepada pelakon Nadia Brian iaitu Muizz Nasruddin menjadi perhatian ramai apabila memuat naik gambar serta kapsyen berbaur kekecewaan.

Menerusi entri itu. Muizz meluahkan perasaan tiada apa yang lebih menyakitkan daripada dikhianati, dikecewakan dan dihina oleh orang tersayang.

“Satu hakikat, saya berikan hati dan jiwa. Saya sudah berikan yang terbaik, namun, ia tak mencukupi buat awak.

“Tiada apa yang lebih menyakitkan daripada dikhianati, dikecewakan dan dihina oleh orang yang kita fikir, takkan melukakan kita,” tulisnya yang disertakan dengan emoji hati pecah

Dalam pada itu. Muizz berkata dia percaya bahawa Allah mempunyai perancangan yang lebih baik untuk dirinya dan berterima kasih kepada keluarga yang sentiasa memberi sokongan.

“Terima kasih kepada keluarga dan rakan-rakan atas sokongan moral. Saya percaya, Allah ada perancangan yang lebih baik untuk saya.  Insya-Allah, keadilan akan terbukti,” tulisnya.

Menerusi perkongsian itu, Muizz turut menanda (tag) nama Nadia di gambar itu.

Ogos lalu,  Nadia menafikan dakwaan rumah tangga yang dibina bersama suami sedang bergolak ia berikutan pelakon itu tidak lagi memuat naik gambar bersama selepas kali terakhir pada Aidilfitri lalu.

Jelasnya, dia tidak berapa gemar berkongsikan hal peribadi di media sosial. Ujarnya, jika tidak memuat naik gambar bersama tidak semestinya tak bahagia.


Ibu Zynakal Meninggal Dunia

Ibu kepada penyanyi Zynakal iaitu Zuraidah Ibrahim, 53 tahun, menghembuskan nafas terakhir akibat jangkitan kuman dalam darah dan komplikasi buah pinggan di Hospital Pakar Al Islam, Kampung Baru, di sini, jam 1 petang tadi.

Pengurus Zynakal, Mohammad Khushairi berkata Allahyarham Zuraidah yang juga merupakan kakak kepada Zamani daripada kumpulan Slam berkata arwah dikejarkan ke hospital, dua hari lalu berikutan keadaannya yang sangat lemah.

Bagaimanapun, ketika kejadian, Zynakal atau nama sebenarnya, Mohammad Raziq Rosli tidak berada di rumah berikutan mereka tinggal berasingan.

Katanya lagi, Zyanakal reda dengan pemergian ibunya yang juga kakak kepada penyanyi, Zamani yang sudah lama menderita penyakit buah pinggang dan menjalani rawatan dialisis, sejak beberapa tahun lalu.

“Zynakal reda dengan pemergian ibunya kerana dia sudah tidak sanggup melihat ibunya menderita. Zynakal tidak berada di sisi ibunya ketika arwah menghembuskan nafas terakhir, tetapi dia sempat meluangkan masa bersamanya malam tadi,” katanya.

Jenazah ibu Zynakal akan dibawa ke Masjid Taman Keramat untuk memberi peluang kepada keluarga dan rakan taulan memberikan penghormatan terakhir sebelum dikebumikan, hari ini.

Sebelum ini, Allahyarham Zuraidah bertindak menguruskan syarikat pengurusan Zamani, ZIME Production.


RM2.4 Bilion Diperuntukkan Untuk Program Subsidi Upah 2.0

Kerajaan akan memperkenalkan Program Subsidi Upah 2.0 bagi membantu syarikat yang masih terjejas berikutan penularan COVID-19.

Perdana Menteri, Tan Sri Muhyiddin Yassin berkata pelaksanaan program terbabit dijangka memanfaatkan 1.3 juta pekerja dan membabitkan peruntukan sebanyak RM2.4 bilion.

“Ciri utama program ini ialah pertama, subsidi upah diberi kepada majikan yang masih terjejas iaitu syarikat yang sejak Perintah Kawalan Pergerakan Pemulihan (PKPP) masih menghadapi pengurangan hasil sekurang-kurangnya 30 peratus berbanding tahun lalu.

“Kedua, subsidi upah diberi hingga tiga bulan kadar RM600 sebulan untuk setiap pekerja hingga maksimum 200 pekerja dan ketiga, permohonan dibuka bermula 1 Oktober hingga 31 Disember 2020,” katanya katanya dalam Perutusan Khas Kita PRIHATIN.

Muhyiddin berkata, beliau juga menerima pelbagai maklum balas berhubung Program Subsidi Upah antaranya daripada mereka yang tidak layak menerima program berkenaan kerana tidak menepati syarat kelayakan berdaftar dengan Pertubuhan Keselamatan Sosial (PERKESO) sebelum 1 April lalu.

Bagi memastikan golongan terbabit tidak ketinggalan, katanya, Program Subsidi Upah 2.0 akan dibuka untuk syarikat yang berdaftar dengan PERKESO hingga 31 Ogos lalu.

“Bagi permohonan baharu yang tidak pernah menerima bantuan di bawah Program Subsidi Upah, mereka akan layak menerima subsidi upah sehingga enam bulan,” katanya.


Asyik Lapar Jam 3 Pagi, Suami Emma Maembong Siap-Siap Belikan Makanan

Sedang meniti fasa tempoh kehamilan pasti ia memberi banyak pengalaman manis dan pahit buat mereka yang bakal bergelar ibu bapa. Baru-baru ini Emma Maembong berkongsikan pengalamannya berbadan dua yang asyik terasa lapar.

Kata Emma lagi, dia akan terjaga dari tidur pada jam 3 hingga 4 pagi kerana lapar sangat. Ujarnya, disebabkan itu suaminya sudah bersiap sedia membelikan makanan untuknya jika terjaga pada waktu tersebut.

selalu terjaga dari tido at 3-4am and lapar teruk. so my husband dah beli kan mknan siap2 ,so sapa yg sama dgn emma tu kita geng ? after mkn tido balik ? #Emmamaembong #Emanizers @emanizers

A post shared by  EmmaMaembong (@emma_maembongofficial) on Sep 25, 2020 at 1:38pm PDT

Turut berkongsikan videonya sedang menikmati makanan, ramai yang memuji Emma tetap cantik meskipun baru bangun tidur. Kata netizen lagi, itu perkara normal ketika hamil dan mungkin kerana anak dalam kandungan yang lapar.

Malah, ada dikalangan netizen berkongsikan pengalalaman mereka sering terjaga lewat malam lebih-lebih lagi apabila tinggal beberapa bulan sahaja lagi tibanya waktu bersalin.


“Jarang Bergaduh Dengan Suami Sebab Berpegang Kuat Pada Tali Allah”

Sudah hampir lima tahun melayari bahtera rumah tangga bersama suami, Muhammad Faizal Zakaria, pelakon Abby Abadi meluahkan rasa syukur perkahwinan mereka masih kekal bahagia sehingga ke hari ini.

Berkongsikan tips kebahagiaan rumah tangganya, Abby berkata dia dan suami sentiasa berpegang teguh pada ajaran agama. Abby turut memuat naik tips itu di Insta Story bagi menjawab solan peminat berkenaan perkara itu.

BACA: Abby Abadi Anggap ‘Tak Pelik’ Jumpa Lipas Dalam Peti Ais

“Ada juga pasang surutnya tapi saling menerima, saling melengkapi, bertolak ansur, bekerjasama dalam banyak perkara..itu antara yang membuatkan hubungan ini harmoni.

“Sejujurnya memang dengan suami tersayang kurang bergaduhlah sebab berpegang kuat pada tali Allah ya,” katanya.

Mempunyai tiga orang anak angkat yang dijaga sejak bayi lagi, Abby mengatakan dia dan suami memberikan kasih sayang sama rata tanpa membeza-bezakan mereka dengan anak kandung.

“Saya anggap macam anak sendiri, jangan dibeza-bezakan dan saya pun tak pernah anaggap ini anak (angkat). Ini anak-anak saya dunia dan akhirat,” katanya.

Pasangan ini memelihara tiga anak angkat iaitu Muhammad Daiyan Fayyad, Maisara Dayana Fathia dan Maira Darda Farisa.

Menerusi perkahwinan terdahulu bersama Norman Hakim, Abby mempunyai tiga orang anak iaitu Mohamed Danish Hakim, 17, Marissa Dania Hakim, 14 dan Maria Danisah Hakim, 11.